Blockchain: Η επανάσταση στην ασφάλεια των συναλλαγών! - KOUMENTAKIS\nHome › BLOG › Blockchain: Η επανάσταση στην ασφάλεια των συναλλαγών!\nBy Lida Koumentaki 9 Νοεμβρίου, 2018 Άρθρα\nΤο blockchain άρχισε να γίνεται γνωστό στο ευρύ κοινό μόνο μετά την «τρέλα» του bitcoin. Η σχετική όμως τεχνολογία δεν είναι νέα.\nΗ τεχνολογία του Blockchain χρησιμοποιείται κυρίως (αλλά όχι μόνο) για τη δημιουργία και διακίνηση των διάφορων κρυπτονομισμάτων.\nΗ προσέγγιση στο παρόν δεν είναι τεχνική και περιορίζεται στις οικονομικές συναλλαγές. Σημαντικό όμως να τονισθεί πως η εφαρμογή της συγκεκριμένης τεχνολογίας ΔΕΝ περιορίζεται στις οικονομικές συναλλαγές.\nΧωρίς το Blockchain\nΠροκειμένου να πραγματοποιήσουμε μία περισσότερο ή λιγότερο σύνθετη οικονομική συναλλαγή, σε περιβάλλον άλλο εκτός του blockchain, πρέπει να απευθυνθούμε σε έναν ενδιάμεσο, τον οποίο εμείς και ο αντισυμβαλλόμενός μας εμπιστευόμαστε.\nΑς υποθέσουμε ότι πρέπει να γίνει μία πληρωμή. Για να λάβει χώρα η μεταφορά των χρημάτων πρέπει να δοθεί σχετική εντολή σε έναν τρίτο, ο οποίος πιθανότατα θα είναι κάποια τράπεζα. Μέχρι σήμερα εξάλλου πολύ λίγοι από τον Δυτικό κόσμο μπορούν να φανταστούν πως άλλες νομικές οντότητες και όχι τράπεζες θα «φυλλάσσουν» τα χρήματά τους. Στην Ασία λ.χ. το Alipay και το WeChat έχουν τον κυρίαρχο ρόλο του τρίτου στις καθημερινές συναλλαγές.\nΣε κάθε περίπτωση (τράπεζες ή τρίτοι) που παραλαμβάνουν χρήματα ή τα διατηρούν για λογαριασμό άλλων πωλούν την υπηρεσία της μεταφοράς τους. Συγκεκριμένα αφού επιβεβαιωθεί η κατοχή των χρημάτων αναλαμβάνουν να εντοπίσουν τον αποδέκτη της πληρωμής και την καταθέτουν στο λογαριασμό του. Ταυτόχρονα, και ανάλογα με το ποιες τράπεζες και χώρες εμπλέκονται στη διαδικασία, η μεταφορά αυτή μπορεί να πάρει μέχρι και μερικές ημέρες για να ολοκληρωθεί.\nΣυνεπώς τώρα έχουμε δύο προβλήματα, τα οποία αμφότερα γεννώνται από την εμπλοκή τρίτου/ενδιάμεσου στη συναλλαγή: (i) υπάρχει μία οφειλόμενη αμοιβή στον τρίτο για τις υπηρεσίες του και (ii) απαιτείται χρόνος μέχρι την ολοκλήρωση της μεταφοράς.\nΕδώ λοιπόν έρχεται το blockchain.\nΟι καινοτομίες του blockchain\nΤο blockchain ομοιάζει με μία βάση δεδομένων, κάτι που προφανώς από μόνο του δεν είναι καινοτόμο. Η καινοτομία είναι ότι, ενώ παραδοσιακά οι βάσεις δεδομένων έχουν ένα κεντρικό σημείο αναφοράς, μία «κεντρική αρχή» (έναν τρίτο, όπως ανωτέρω αναλύσαμε) η οποία καταγράφει και πιστοποιεί την εγκυρότητα δεδομένων. Αυτό, όμως, δεν ισχύει και για το blockchain.\nΗ ανάγκη για την ύπαρξη και παρεμβολή τρίτων στις συναλλαγές ήταν, μέχρι τώρα αδιαμφισβήτητη: Εκείνοι που επιθυμούν να κάνουν μία συναλλαγή δεν μπορούν να εμπιστευθούν τυφλά ο ένας τον άλλο. Χρειάζονται λοιπόν να βρουν έναν τρίτο με κύρος, ο οποίος εμπιστεύονται πως είναι σε θέση να πιστοποιήσει την εγκυρότητα των δεδομένων.\nΤι θα γινόταν όμως αν η συναλλαγή δεν είχε κανένα ρίσκο; Εάν η πιστοποίηση των δεδομένων γινόταν αυτόματα; Εάν ακόμα και η ελάχιστη πληροφορία που δινόταν από οποιοδήποτε μέρος δεν ήταν έγκυρη η συναλλαγή αυτόματα θα σταματούσε και δεν υπήρχε οποιοδήποτε ρίσκο;\nΤο blockchain κάνει ακριβώς αυτό.\nΠαρακάτω ακολουθεί μία οπτικοποίηση της τεχνολογίας του blockchain:\nΚάθε “block” περιέχει μία πληροφορία, στη μορφή ενός κώδικα. Αυτός ο κώδικας δίνει μία συγκεκριμένη ταυτότητα στο block. Για να γίνει ευκολότερα αντιληπτό, ας υποθέσουμε πως η ταυτότητα αυτή είναι ένα γράμμα του αλφαβήτου. Στην περίπτωση αυτή, το “block” το ονομάζουμε Α.\n(β) Αλυσίδα (“chain” – αλυσίδα συναλλαγών)\nΤο blockchain αποτελείται από μία σειρά από “blocks”, το κάθε ένα από τα οποία περιέχει μία πληροφορία στο «εσωτερικό» του. Η «ταυτότητα» του block που έρχεται πριν από ένα block αναγράφεται στην πλευρά του block που το «ακουμπά»:\nΤο χαρακτηριστικό αυτό διασφαλίζει ότι κανείς δεν μπορεί να «χακάρει» τον κώδικα που βρίσκεται μέσα σε blocks, και αυτό γιατί όχι μόνο θα απαιτούνταν πάρα πολύς χρόνος, αλλά θα άλλαζε και η ίδια η ταυτότητα του block (ας σημειωθεί εδώ ότι οι ταυτότητες εξαρτώνται από τον κώδικα και προσαρμόζονται στον κώδικα που βρίσκεται στο εσωτερικό του block). Αυτό σημαίνει πως εάν κάποιος «χάκαρε» το block B, αυτό δε θα λεγόταν πια B. Όμως, το block C θα πιστοποιούσε πως αμέσως πριν από αυτό θα έπρεπε να βρίσκεται το block B. Εάν ο πονηρός «χάκερ» άλλαζε και το block C για να δείχνει πως πριν από αυτό είναι το block με το όνομα που προέκυψε μετά το «χακάρισμα» του Β, αυτό δεν θα λέγονταν πλέον C και ούτω καθεξής.\nΓια να λειτουργήσει ένα blockchain (για να καταστεί έγκυρη μία συναλλαγή και να φέρει αποτελέσματα, όπως θα δούμε παρακάτω), η αλυσίδα είναι αναγκαίο, κάθε στιγμή, να μπορεί να αυτοεπιβεβαιωθεί.\nΚάποιος θα ήταν δυνατό να αναρωτηθεί αν θα μπορούσαν να «χακαριστούν» όλα τα blocks στην αλυσίδα. Με την τεχνολογία, όμως, του blockchain να είναι τόσο ισχυρή όσο είναι σήμερα, δεν υπάρχει αρκετός χρόνος και υπολογιστική δύναμη στον κόσμο, ώστε να «χακαριστεί» ολόκληρη αλυσίδα από blocks.\n(γ) Εισαγωγή ενός νέου τρόπου καταγραφής των συναλλαγών.\nΟι αλυσίδες αυτές των blocks μοιάζουν αρκετά με ένα λογιστικό ημερολόγιο. Καταγράφουν όλες τις συναλλαγές, όλες τις χρεώσεις και τις πιστώσεις. Ένα απλουστευμένο παράδειγμα θα είχε ως εξής:\nX έχει 10 (Block A)\nY έχει 2 (Block B)\nX δίνει 10 στον Y (Block C)\nX έχει 0 (Block D)\nY έχει 12 (Block E)\nΤο blockchain μπορεί ταυτόχρονα να μας πει πόσα (χρήματα) υπάρχουν και πού υπάρχουν (ποιος έχει πόσα). Συνεπώς δεν έχει οποιαδήποτε επίδραση το τι ισχυρίζεται ο αντισυμβαλλόμενός μας και κανέναν δε χρειάζεται να εμπιστευτούμε τυφλά -κανέναν γνωστό ή άγνωστο με τον οποίο θέλουμε να συναλλαχθούμε και κανέναν τρίτο/μεσάζοντα ο οποίος θα πιστοποιήσει ότι όλα όσα αντιπροσωπεύονται είναι αληθή. Το blockchain δε ζητά καν την εμπιστοσύνη μας. Κάθε τι που είναι καταγεγραμμένο εντός της αλυσίδας, είναι και βέβαιο.\nΟποιαδήποτε συναλλαγή δεν εγκρίνεται από το blockchain, δεν είναι έγκυρη. Ό,τι δεν εγκρίνεται δεν μπορεί να λάβει χώρα (η τεχνολογία δε θα επιτρέψει σε ανίσχυρη συναλλαγή να δημιουργήσει ένα νέο block στην αλυσίδα). Οι απαιτήσεις αυτές έχουν ως αποτέλεσμα την προστασία της αξιοπιστίας όλων των συναλλαγών που λαμβάνουν χώρα στο περιβάλλον του blockchain.\nΣτο παράδειγμά μας, εάν ο Χ προσπαθούσε να δώσει 20 στον Y στο σημείο μηδέν, το blockchain δε θα επέτρεπε τη συναλλαγή, επειδή απλούστατα ο Χ δεν είχε 20, αλλά 10.\nΌμως πώς γίνεται το blockchain να ξέρει; Το blockchain δεν ξέρει ακριβώς. Ομοίως, χάρη στις αρχές που ακολουθούν, όλοι οι εμπλεκόμενοι στο δίκτυο ξέρουν. Με μόνη τη «γνώση» τους μάλιστα διασφαλίζουν πως οι συναλλαγές εντός του blockchain είναι έγκυρες και προστατεύονται μέσα στο διανεμημένο και αποκεντρωμένο σύστημα, το οποίο μέχρι και σήμερα φαίνεται πως δεν μπορεί να παραβιαστεί (unhackable).\nΑρχές που διέπουν το Blockchain\nΌλη η ουσία του blockchain, ό,τι το καθιστά το πλέον ασφαλές περιβάλλον για διενέργεια συναλλαγών, είναι οι αρχές από τις οποίες διέπεται:\n(α) Αρχή του δημόσιου λογιστικού ημερολογίου (Open Ledger Principle)\nΟ καθένας ο οποίος βρίσκεται στο περιβάλλον του blockchain έχει πρόσβαση σε όλα τα δεδομένα (ανοιχτές και δημόσιες πληροφορίες). Οι πληροφορίες όμως δεν υπάρχουν ολοκληρωμένες, αλλά υπάρχουν μόνο σκόρπια τμήματά τους, τα οποία μεμονωμένα δε βγάζουν νόημα. Αποτέλεσμα είναι όλοι να έχουν τις πληροφορίες αλλά κανενός τα δεδομένα στην πραγματικότητα να μην είναι δημόσια. Όλα είναι δημόσια και ιδιωτικά ταυτόχρονα!\n(β) Αρχή του διανεμημένου λογιστικού ημερολογίου (Distributed Ledger Principle)\nΗ αρχή του δημόσιου λογιστικού ημερολογίου από μόνη της δε σημαίνει και πολλά, δίχως την αρχή του διανεμημένου λογιστικού ημερολογίου. Η τελευταία διασφαλίζει πως όλοι όσοι το επιθυμούν μπορούν να κρατήσουν ένα αντίγραφο του λογιστικού ημερολογίου, δηλαδή της αλυσίδας των blocks.\n(γ) Αρχή του κοινού λογιστικού ημερολογίου (Shared Ledger Principle)\nΕάν θέλει κάποιος να συναλλαγεί εντός του συστήματος του blockchain, πρέπει να δημοσιοποιήσει την πρόθεσή του αυτή. Το δίκτυο αμέσως θα λάβει την πληροφορία. Στο σημείο αυτό, η συναλλαγή ακόμα δεν έχει καταστεί έγκυρη, δε βρίσκεται μέσα στο «σύστημα» και συνεπώς δεν έχει λάβει χώρα στην πραγματικότητα. Δεν έχει δηλαδή ακόμα δημιουργήσει μία νέα καταγραφή στο λογιστικό ημερολόγιο, ένα νέο block. Τα blocks δημιουργούνται και προστίθενται στην αλυσίδα μόνο μέσω της διαδικασίας της εξόρυξης (mining).\nΌλες οι ανωτέρω αρχές μόνο πολύ μεγάλη ασφάλεια μπορούν να δημιουργήσουν σε όσους επιλέγουν να συναλλαχθούν μέσω blockchain. Αρκεί να φανταστεί κανείς πόσο πιο εύκολο θα ήταν να χακαριστεί μία κεντρική αρχή (για παράδειγμα μία τράπεζα), από ότι οι χιλιάδες που μπορεί να έχουν ένα αντίγραφο του λογιστικού αυτού ημερολογίου (κάτι το οποίο θα σήμαινε πως πρέπει να χακαριστούν όλα τα blocks στο blockchain και όλα τα αντίγραφα που υπάρχουν).\nΕξόρυξη (mining) μπορεί να κάνει ο οποιοσδήποτε (miner). Οι miners είναι πρόσωπα τα οποία επιλέγουν να έχουν ένα αντίγραφο του λογιστικού ημερολογίου. Αυτό που κάνουν είναι να ανταγωνίζονται ο ένας τον άλλον (ανταγωνίζονται αυτοί οι οποίοι κρατούν αντίγραφο της ίδιας αλυσίδας), προκειμένου να είναι αυτοί οι πρώτοι που θα επικυρώσουν μία συναλλαγή και θα τη βάλουν μέσα στην αλυσίδα (ως ένα νέο block).\nΤα βήματα του mining είναι δύο:\nΕπικύρωση: οι miners ελέγχουν εάν μία συναλλαγή είναι έγκυρη, με βάση τα δεδομένα που έχουν ήδη επικυρωθεί και είναι μέσα σε blocks της αλυσίδας.\nΣύνδεση ενός νέου block στην αλυσίδα: λαμβάνει χώρα με την «εύρεση ενός κλειδιού», το οποίο μαθηματικά επιτρέπει στους miners να προσθέσουν το νέο block. Φανταστείτε το σαν την επίλυση (με τη χρήση υπολογιστικής ισχύος) ενός πολύ δύσκολου και περίπλοκου αινίγματος.\nΟ πρώτος ο οποίος θα επικυρώσει μία συναλλαγή και θα προσθέσει ένα νέο block στην αλυσίδα λαμβάνει μία μικρή χρηματική αμοιβή.\nΕφαρμογή του blockchain\nΗ ιδέα πίσω από την τεχνολογία του blockchain είναι ασύλληπτα ρηξικέλευθη. Εάν εφαρμοστεί, θα εξαλείψει την ανάγκη ύπαρξης οποιουδήποτε μεσάζοντα, συμπεριλαμβανομένων των τραπεζών ακόμη και των κυβερνήσεων, διασφαλίζοντας ταυτόχρονα πως οι συναλλαγές θα είναι όσο πιο προστατευμένες γίνεται!\nΠολλές κυβερνήσεις έχουν ενοχληθεί με τη συγκεκριμένη τεχνολογία. Κάποιες περισσότερο: Η Κίνα «απαγόρευσε» την αγορά και πώληση bitcoin.\nΜε το bitcoin να έχει στο παρελθόν σχεδόν αγγίξει τα 20.000 USD ανά bitcoin, δισεκατομμύρια δολάρια αλλάζουν χέρια χωρίς κανέναν να καταγράφει τις συναλλαγές αυτές, χωρίς οποιαδήποτε τράπεζα να έχει εισπράξει κάποια προμήθεια, χωρίς κάποια κυβέρνηση να έχει τον παραμικρό έλεγχο στις ισοτιμίες. Και όλα αυτά συμβαίνουν επειδή η συγκεκριμένη αξιοποίηση του blockchain (ελάχιστη σε σχέση με το σύνολο) έγινε δημοφιλής!\nΤο blockchain ανατρέπει, ήδη, τα δεδομένα των συναλλαγών. Χαρακτηρίζεται, όχι άδικα, ως επίτευγμα ίσης -ή και μεγαλύτερης- σημασίας με αυτή του internet.\nΠρόσφατα, η Παγκόσμια Τράπεζα εξέδωσε ομόλογα σε πλατφόρμα blockchain. Στην Κύπρο οι αμοιβές μεγάλων δικηγορικών γραφείων καταβάλλονται ήδη σε bitcoin, ενώ το σχετικό νομοθετικό πλαίσιο είναι σε επεξεργασία.\nΕπομένως: Δεν είναι μια τεχνολογία για συναλλαγές στο dark web αλλά μια τεχνολογία για όλους. Σήμερα.\nΜε τα δεδομένα αυτά οφείλουμε όλοι (βεβαίως οι επιχειρήσεις και οι δικηγόροι) να προσαρμοσθούμε.\nΥ.Γ. Συνοπτική έκδοση του άρθρου δημοσιεύτηκε στην Εφημερίδα ΜΑΚΕΔΟΝΙΑ, στις 4 Νοεμβρίου 2018.


Κορωναϊού απόντος, το τουρκικό βιολί συνεχίζεται! Προκλήσεις σε Έβρο, Αιγαίο, ΑΟΖ, Λιβύη σχεδιάζει η Τουρκία… – GNN\nΚορωναϊού απόντος, το τουρκικό βιολί συνεχίζεται! Προκλήσεις σε Έβρο, Αιγαίο, ΑΟΖ, Λιβύη σχεδιάζει η Τουρκία…\nMay 31, 2020 12:02\nΜε το τέλος της πανδημίας και την άρση των περιοριστικών μέτρων στην Τουρκία, ο Ταγίπ Ερντοάν επέστρεψε στην τακτική των προκλήσεων απέναντι στην χώρα μας και μάλιστα σε τρία μέτωπα. Η αρχή έγινε με τις απειλές αξιωματούχων της Άγκυρας για δεύτερο κύμα προσφυγικών ροών, ακολούθησε η προσβλητική φιέστα έξω από την Αγιά Σοφιά και ολοκληρώθηκε με την προαναγγελία για γεωτρήσεις στις θαλάσσιες περιοχές που περιλαμβάνει η παράνομη τουρκολιβυκή συμφωνία.\nΗ κυβέρνηση μπορεί να κρατά χαμηλούς τόνους, ωστόσο δεν αφήνει καμία πρόκληση αναπάντητη, γεγονός που επιβεβαιώθηκε τόσο στον Έβρο με την ενίσχυση των δυνάμεων και τις εργασίες για την επέκταση του φράχτη όσο και με την σκληρή απάντηση που εξέδωσε το υπουργείο εξωτερικών για το κακόγουστο πανηγύρι που στήθηκε έξω από την Αγιά Σοφιά προσβάλλοντας το χαρακτήρα ενός παγκόσμιου μνημείο πολιτιστικής κληρονομιάς. “Είναι άλλο πράγμα να είναι κανείς προκλητικός και άλλο πράγμα να είναι ισχυρός. Εμείς κάνουμε ό,τι πρέπει για να προασπίσουμε τα κυριαρχικά μας δικαιώματα. Έχουμε ψυχραιμία και υπεύθυνη στάση και αυτό το έχουν δει όλοι οι Έλληνες στην πράξη και όχι στα λόγια” δήλωσε ο κυβερνητικός εκπρόσωπος, Στέλιος Πέτσας, στον ΑΝΤ1.\nΗ δύσκολη θέση στην οποία έχει περιέλθει ο Ταγίπ Ερντοάν λόγω των χειρισμών στην αντιμετώπιση της πανδημίας αλλά και της ραγδαίας πτώσης των οικονομικών δεικτών που δείχνουν να το στέλνουν στην αγκαλιά του ΔΝΤ, δεν αποκλείει το ενδεχόμενο να ανεβάσει την ένταση με την Ελλάδα με στόχο την ενίσχυση του προφίλ του στο εσωτερικό της Τουρκίας. Άλλωστε αυτός ήταν και ο σκοπός της φιέστας που πραγματοποιήθηκε για την Άλωση της Πόλης η οποία μεταδόθηκε απ’ ευθείας από τα μέσα ενημέρωσης της χώρας.\nΟ υπουργός Εξωτερικών, Νίκος Δένδιας, σε συνέντευξη του στην “Realnews” τονίζει κατηγορηματικά πως “Η Ελλάδα είναι έτοιμη για κάθε ενδεχόμενο και απαντά στις προκλήσεις με αυτοπεποίθηση” παράλληλα ξεκαθαρίζει ότι “ο φράχτης θα ολοκληρωθεί. Η Τουρκία ενοχλείται. Γνωρίζει ότι η ολοκλήρωση μιας τέτοιας κατασκευής θα την εμποδίσει από το να προβεί σε ενέργειες όπως στο πρόσφατο παρελθόν, τις οποίες έχει μάλιστα υπονοήσει – μέσω και επίσημων δηλώσεων – ότι θα επαναλάβει”.\nΚαταρρέει η δημοτικότητα Ερντοάν\nΗ δημοτικότητα του Ερντοάν δείχνει να καταρρέει καθώς για πρώτη φορά σε μέτρηση που πραγματοποιήθηκε για τις προεδρικές εκλογές έρχεται δεύτερος.\nΣτην ερώτηση ποιόν από τους δυο θα ψηφίζατε για πρόεδρο, τον Ταγίπ Ερντοάν ή τον Εκρέμ Ιμάμογλου, το 45.5% επέλεξε τον δήμαρχο της Κωνσταντινούπολης και το 40,4%, τον νυν πρόεδρο της Τουρκίας.\nΣτην ερώτηση αν ο πρόεδρος Ερντοάν ήταν ξανά υποψήφιος για την προεδρία αν θα τον ψήφιζαν, το 46,9% των ερωτηθέντων απάντησε “Όχι” και το 39,2 % “Ναι” ενώ το 14,9% απάντησε “εξαρτάται ποιοι θα είναι οι άλλοι υποψήφιοι”.\nΠΗΓΗ : Σωτήρης Σταθόπουλος http://www.thetoc.gr\nTags: MEDIA, REAL NEWS, ΑΓΙΑ ΣΟΦΙΑ, ΑΓΚΥΡΑ, ΑΙΓΑΙΟ, ΑΛΩΣΗ, ΑΝΤ1, ΑΠΕΙΛΕΣ, ΒΡΥΞΕΛΛΕΣ, ΔΝΤ, Ε.Ε., ΕΒΡΟΣ, ΕΘΝΟΣ, ΕΚΡΕΜ ΙΜΑΜΟΓΛΟΥ, ΕΛΛΗΝΟΤΟΥΡΚΙΚΑ, ΕΞΟΡΥΞΕΙΣ, ΕΡΝΤΟΑΝ, ΕΡΝΤΟΓΑΝ, ΕΥΡΩΠΑΙΚΗ ΕΝΩΣΗ, ΖΟΖΕΠ ΜΠΟΡΕΛ, ΗΠΑ, ΘΕΡΜΟ ΚΑΛΟΚΑΙΡΙ, ΚΟΜΙΣΙΟΝ, ΚΥΒΕΡΝΗΤΙΚΟΣ ΕΚΠΡΟΣΩΠΟΣ, ΚΥΠΡΙΑΚΗ ΑΟΖ, ΚΥΡΙΑΚΟΣ ΜΗΤΣΟΤΑΚΗΣ, ΛΙΒΥΗ, ΝΙΚΟΣ ΔΕΝΔΙΑΣ, ΠΡΟΣΦΥΓΙΚΟ, ΠΡΩΘΥΠΟΥΡΓΟΣ, ΣΤΕΛΙΟΣ ΠΕΤΣΑΣ, ΤΟΥΡΚΙΑ, ΥΠΟΥΡΓΕΙΟ ΕΞΩΤΕΡΙΚΩΝ, ΦΙΕΣΤΑ\nPhivos Morides May 31, 2020


ΠΕΙΡΑΙΑΣ ΟΛΟΙ ΜΑΖΙ: Θα παραδώσει τα κλειδιά στον Τόμσεν ;\nΘα παραδώσει τα κλειδιά στον Τόμσεν ;\nΕντελώς ξαφνικά και απροειδοποίητα, η κατοχική κυβέρνηση ανακοίνωσε ότι πρόκειται να τεθούν σε καθεστώς διαθεσιμότητας – κινητικότητας δημοτικοί υπάλληλοι που υπηρετούν στην δημοτική αστυνομία, σχολικοί φύλακες και ακολουθούν και άλλοι.\nΕντελώς αναίτια και δίχως λογική, οδηγούνται σε πλήρη αποδιοργάνωση δημοτικές υπηρεσίες, πλήττονται καίρια κατοχυρωμένοι θεσμοί, οδηγούνται σε στραγγαλισμό οι τοπικές κοινωνίες. Μετά το ξαφνικό μαύρο στη δημόσια τηλεόραση και ραδιοφωνία, την περιφρόνηση των δικαστικών αποφάσεων του Ανώτατου Ακυρωτικού Δικαστηρίου, ακολουθεί τώρα ο ξαφνικός θάνατος για χιλιάδες υπαλλήλους της τοπικής αυτοδιοίκησης.\nΚαι ποιό το όφελος ; Από τους 620.000 περίπου δημοσίους υπαλλήλους , ασχολούμαστε με τους 72.000 υπαλλήλους που απασχολούνται στην τοπική αυτοδιοίκηση ! Χωρίς να έχει ολοκληρωθεί καμία αξιολόγηση, χωρίς σχέδιο και προγραμματισμό, αποφασίζουν εν μια νυκτί να αρχίσουν την αποδόμηση των δήμων και των υπηρεσιών τους.\nΜέχρι τώρα για ότι πήγαινε στραβά στο Υπουργείο Διοικητικής Μεταρρύθμισης έφταιγε ο Υπουργός ( Μανιτάκης ) κι όχι ο κατοχικός πρωθυπουργός,,,,,,,,,, έτσι ισχυριζόταν ο Δήμαρχος Πειραιά Βασίλης Μιχαλολιάκος……. Τώρα που άλλαξε ο Υπουργός, τι έχει να πεί ;;\nΑπλά του λέμε……. Τι Μανιτάκης……. Τι Μητσοτάκης……….. Εκτελεστικά όργανα είναι του κατοχικού πρωθυπουργού Βαγγέλη … Σαμαρά και των ξένων κατακτητών.\nΚαλούμε τον Δήμαρχο να αντιδράσει, να σταματήσει να τηρεί σιγή ιχθύος και να μην επαναλάβει τα λάθη του πρόσφατος παρελθόντος όπου έφυγαν από τον Δήμο Πειραιά αρκετοί υπάλληλοι χωρίς εκείνος να αντιδράσει. Καλούμε τον Δήμαρχο να συμμετέχει στην τήρηση των αποφάσεων της ΚΕΔΕ και να μην εξακολουθεί να στηρίζει ως άλλος κομματάρχης το κόμμα του αλλά ως Δήμαρχος τους δημότες του και τους εργαζομένους του Δήμου Πειραιά.\nΔεν θα του επιτρέψουμε να παραδώσει τα κλειδιά του Δήμου μας στον Τόμσεν και στον Ράιχενμπαχ !!\nΕκτελεστικός Γραμματέας Αυτοδιοίκησης «ΑΝΕΞΑΡΤΗΤΟΙ ΕΛΛΗΝΕΣ»\nΠρωτεύουσα Ναυτιλίας 2015 ο Πειραιάς χωρίς…. λιμά...


Ιδανικός αυτόχειρας ο Αστέρας Τρίπολης... - Novasports.gr\nH αποβολή του Μανιά δυσκόλεψε το έργο των Αρκάδων, μολονότι ανέβασαν κατακόρυφα την απόδοσή τους\nΉταν ένας από τους πιο άδικους αποκλεισμούς ελληνικής ομάδας σε ευρωπαϊκή διοργάνωση και αυτό δεν είναι υπερβολή. Ο Αστέρας μπορούσε να περάσει άνετα στην επόμενη φάση, αφού ήταν ανώτερος και στις δυο αναμετρήσεις, κόντρα σε μια Χιμπέρνιαν αργή - άτεχνη, που απλά έπαιζε με πάθος.\nΟ αποκλεισμός οφείλεται σε μεγάλο βαθμό στην ατυχία, την έλλειψη ηρεμίας - καθαρού μυαλού, αλλά και τον διαιτητή, που στον χθεσινό αγώνα αδίκησε κατάφωρα την ελληνική ομάδα. Αυτή ήταν η μία όψη του νομίσματος.\nΜετά την αποβολή το παιχνίδι του Αστέρα έγινε πιο ορθολογικό. Ο Παντελίδης, με τις επιτυχημένες αλλαγές των Δουβίκα - Ρόλε, κατάφερε ν’ αλλάξει το σκηνικό. Η ελληνική ομάδα έβαλε τη μπάλα κάτω και δημιούργησε τεράστιο πρόβλημα στην Χιμπέρνιαν, που σώθηκε από την τύχη, αλλά και τον Γάλλο διαιτητή που έκλεισε τα μάτια σε καθοριστικές στιγμές.


>ΠΡΟΣΟΧΗ ΣΤΑ ΑΥΤΙΑ ΣΑΣ ΟΤΑΝ ΚΟΛΥΜΠΑΤΕ\nΠΡΟΣΟΧΗ ΣΤΑ ΑΥΤΙΑ ΣΑΣ ΟΤΑΝ ΚΟΛΥΜΠΑΤΕ!\nΤου ΧΑΡΗ ΒΟΝΤΕΤΣΙΑΝΟΥ M.D.,\nτου Κέντρου Αποθεραπείας και Αποκατάστασης «ΑΝΑΠΛΑΣΗ»\nΑν φοράτε ωτοασπίδες ή ακουστικά βαρηκοΐας, να τα καθαρίζετε τακτικά με άσπρο οινόπνευμα.\nΑν έχετε ρήξη τυμπάνου, χρόνια χολοστεατωματώδη ωτίτιδα, οξεία μέση ωτίτιδα, σωληνίσκους αερισμού μέσου ωτός, ή έχετε χειρουργηθεί πρόσφατα στο αυτί για κάποιον λόγο, τότε δεν επιτρέπεται να μπει νερό στο αυτί σας σε οποιαδήποτε περίπτωση.\nΑν νιώσετε ότι έχει εγκλωβιστεί νερό στο αυτί σας και το αυτί είναι φυσιολογικό, τότε μπορείτε να βάλετε λίγες σταγόνες άσπρο οινόπνευμα στον πόρο για να διώξετε το νερό και την υγρασία.\nΑν μετά από πολλές βουτιές το αυτί πονάει καθώς ανοιγοκλείνετε το στόμα ή όταν το τραβάτε, τότε μπορείτε να βάλετε 3-4 ωτικές σταγόνες 3 φορές την ημέρα, από διάφορα σκευάσματα που κυκλοφορούν. Τα σκευάσματα αυτά περιέχουν αντιβιοτικά, κορτικοειδή, αντιμυκητιασικά σε διάφορους συνδυασμούς. Πρέπει βέβαια να σταματήσετε να βρέχετε το αυτί σας για τις επόμενες 5-6 ημέρες.\nΑν κάνετε υποβρύχιο ψάρεμα ή βουτάτε σε βαθιά νερά, τότε στο τέλος της ημέρας μπορείτε να βάζετε λίγες σταγόνες άσπρο οινόπνευμα, αν βεβαίως τα αυτιά σας δεν έχουν κάποιο πρόβλημα από αυτά που προαναφέραμε.


ΕΔΩ ΚΑΤΕΡΙΝΗ: Θα κάναμε αγάπη, από τον Μενέλαο Λουντέμη\nΑχ , τι βαρύ έγκλημα έκανα να μην πω πως σ' αγαπούσα πολύ, πολύ, όσο δεν λέγεται, όσο δεν γράφεται, όσο δεν αντέχεται.\nκαι να μην έφευγες. Μα μήπως έγινε; Μήπως στο είπα έτσι δυνατά, σπαραχτικά, όπως το'θελα και δεν γνώρισα τα λόγια μου; Μα τόσο μπερδεμένο πράμα λοιπόν είναι η αγάπη που να μην μπορέσει ένα φτωχό πλάσμα να ξεδιαλύνει τα λόγια του; Και τόσο απέραντος είναι ο κόσμος που να μη σε βρίσκω; Και τώρα που όλοι έφυγαν, όλα έγιναν μισητά, σε ποιον ν'απλώσω τα χέρια μου; Σε ποιον; Σε ποιον να πω σώσε με!\nΤώρα που χάνομαι... που βουλιάζω... που βουλιάζω...\nΑν μ' αγαπούσες δεν θα μου το' λεγες. Αν η γνωριμία μας είχε και την παραμικρή σχέση με την αγάπη δεν θα μιλούσαμε τώρα τόσην ώρα για αγάπη. Θα κάναμε αγάπη.\nΜετρώ τις μέρες που λείπει και σαστίζω πώς τα καταφέρνω κι έχω τα φρένα μου ακόμα δικά μου; Τη ζωή μου την έκαψα όλη κι αν λυπάμαι είναι γιατί δεν μου μένει άλλο τίποτα να κάψω. Δεν θέλω να μ'αγαπά. Δεν θέλω ούτε καν να μου επιτρέψει να την αγαπώ. Θέλω να ζήσει. Και το θέλω τόσο πολύ, που δεν μπορεί, θα ζήσει!\nΉθελα τώρα να' βρισκα κείνη την κοπέλα που μ'αγαπάει. Έλα δω βρε μικρό μου, να της πω... Ποιον πας κι αγαπάς;\nΝομίζεις πως είμαι ευτυχισμένος πάνω σ'αυτά τα Μετέωρα; Θα προτιμούσα να ήμουν στο υπόγειο, φτάνει να περνά κάποια και να μου λέει «καλημέρα», κι ας ήταν σκοτεινή η μέρα, κι ας ήταν ο δρόμος γεμάτος λάσπη και βούρκο. Θα ήθελα να'χα μια δουλίτσα, μια σιγουριά στη ζωή, κι ας ήταν η σιγουριά του σπουργίτη.\nΓιατί είμαστε έτσι Θόδωρε;... Γιατί είμαστε έτσι; Έψαξες να το βρεις; Σε κανέναν άλλο δεν στάθηκα έτσι να μιλήσω... Ένα ρουμάνι γεμάτο τσακάλια είν'ο κόσμος. Και σε βάζουν με το στανιό να είσαι ευτυχισμένος. Είσαι;\nΌμορφη είναι η αγάπη... το καταλαβαίνω. Και η ζωή πιο όμορφη. Διψώ... Διψώ πολύ...\nΕυχαριστώ για την παρηγοριά σου. Κάνεις τώρα πως δεν καταλαβαίνεις...\nΕλεημοσύνη την καρδιά της η γυναίκα δεν τη δίνει ποτέ. Μα κι αν βρισκόταν καμιά τέτοια γυναίκα δεν θα ήμουνα εγώ ο ζητιάνος. Κατάλαβες; Δεν θέλω να σηκώσω τα μάτια μου σε καμιά, και προτιμώ να περιμένω.\nΟι ερωτευμένοι; Άσ' τους αυτούς. Αυτοί δεν ξέρουν τίποτα από έρωτα. Αυτοί μόνο να νιώθουνε ξέρουν. Εξηγήσεις δεν μπορούν να σου δώσουνε.\nΓια τον εαυτό μου ξέρω καλά τούτο: Ότι δεν έκλεψα, δεν απάτησα, δεν έκανα κακό σε κανέναν. Ότι ούτε πρόσβαλα άνθρωπο. Τώρα εσείς με λέτε «ρεμάλι», και μου μιλάτε για «συμμορίες» επειδή μια βραδιά με βρήκατε αποκοιμισμένον σ'ένα παγκάκι. Κρατήστε την ιδέα που 'χετε για μένα και προσθέστε κι όσα άλλα επίθετα θέλετε. Δεν με αφορούν...\nΕγώ, ναι, φυσικά , είχα δώσει μιαν υπόσχεση. Μα η καρδιά είχε τη δική της υπόσχεση. Μείνε λοιπόν στη μέση του δρόμου... Μα οι δρόμοι δεν φέρνουν ποτέ μόνοι τους αυτούς που περιμένουμε...\nΑκούστε... της είπα με όλη μου την ειλικρίνεια. Αν δε βρω κείνην που ζητώ, τότε θα πει πως κάνω λάθος, πως κάνει λάθος και κείνη, κι αυτός που την αγαπά. Αν δεν τη βρω λοιπόν θα πει πως εκείνη δεν υπάρχει.\nΜείνετε λίγο... Το ξέρω ότι δεν είμαι εγώ. Κι ούτε έχω κανέναν που να με ζητάει.\nΜα πείτε μου , δεν είναι άδικο να μη σε ζητάει ποτέ, κανένας ;\nΚαθυστερήστε λίγο από κει που θέλετε να πάτε, και κρατήστε μου λίγη συντροφιά, δεν θα είμαι πολύ δυσάρεστη. Αρρωστήσατε ποτέ; Μόνο τότε θα μπορέσετε να με καταλάβετε. Άρρωστη και μόνη.\nΚείνοι που συλλογιούνταν με το κεφάλι μες στα χέρια, κείνοι που μετρούσαν λυπημένα το δρόμο, κείνοι που δάγκωναν με σφιγμένα δόντια τις βρισιές ,κείνοι ήταν πάντα οι περισσότεροι. Κι ήταν πιο αληθινοί, και πιο δικοί μου\nΕίναι τώρα τόσα χρόνια που ζω σ' αυτή τη γελαστή πόλη μα εγώ δεν εγέλασα ακόμη ούτε μια φορά. Γιατί;... Δεν το ξέρω. Ίσως γιατί συνήθισα, το καθετί να το μπολιάζω με τα πάθη μου. Σε κάθε ομορφιά να χύνω το σαράκι που θα με κάψει. Είμαι εγωιστής;... Τη ζωή τη δέρνει ένας μεγάλος γενικός καημός. Η κρίση. Κρίση του ψωμιού, του γέλιου. Κι εγώ κυνηγώ μιαν αγάπη. Πώς πρέπει να το πεις αυτό;\nΤην κάλεσα για ν'ακούσω τη φωνή της και δεν ήρθε. Δεν θέλησε να κάνει ούτε δυο βήματα. Καιγόμουν όλος και δε θέλησε να σβήσει τη φωτιά μου ούτε και φτύνοντας πάνω της.νΚι εγώ τώρα πια δεν την αγαπώ! Θα κοιτάξω να κάνω αλλιώτικα τη ζωή μου, χωρίς την αγάπη της. Κι ύστερα γιατί την κάναμε την αγάπη σκοπό της ζωής μας;\nΔεν είναι χοντροκομμένος εγωκεντρισμός αυτός; Καλά,η αγάπη... είναι η ευτυχία μας.\nΚαι η ευτυχία των άλλων τι γίνεται. Κι ύστερα μόνο η αγάπη είναι ευτυχία; Όταν πεινούν, όταν ιδρώνουν, όταν στενάζουνε οι άνθρωποι... μπορεί η αγάπη να τους θρέψει, να τους ντύσει, να τους λυτρώσει; Ναι, αν έχεις ένα σκοπό και θέλεις να τον φτάσεις, χεροπιασμένος με την αγάπη, θα τον φτάσεις ευκολότερα. Μα αν η ευτυχία σου είναι όλο όλο αυτό, το χεροκράτημα, τότε είσαι ένας πελαγωμένος άνθρωπος που έκανε σκοπό το μέσον—κι είσαι μονάδα μισερή και άχρηστη.\nΕίμαστε εμείς οι δυο μοναχά τώρα. Τώρα μιλούμε μια δική μας γλώσσα που κανείς δεν την καταλαβαίνει. Λέμε 'γέφυρα' κι εννοούμε αγάπη. Λέμε 'μεσημέρι', λέμε 'εφημερίδα', 'παιδί', λέμε 'θάλασσα', εννοούμε αγάπη. Μόνο τα πουλιά μιλούν έτσι. Τα πουλιά και τα ελάφια... Κι εγώ τώρα ούτε και ξέρω αν είμαστε άνθρωποι.\nΆρχισα να λέω κάτι. Δεν ήξερα αν τα 'λεγα στον αέρα σ'εκείνην ή στη νύχτα.\nΑύριο φεύγω, της είπα. Είναι η τελευταία φωνή μου αυτή που ακούτε. Η αγάπη αυτή ήταν μια απ' τις πλάνες μου - τα λέω λίγο μπερδεμένα - μα ήταν μια απ' τις πιο μεγάλες μου πλάνες. Δεν φταίξατε σεις που δεν μ'αγαπήσατε, φταίξατε που δεν μου\nτο 'πατε απ'την αρχή. Ήταν τότε η φωτιά μικρή ακόμη και μπορούσα να τη σβήσω.\nΌχι , δεν ακούω το «όχι» που μου λέτε. Θα προτιμούσα να κόψω τη γλώσσα μου στα δυο, παρά να πω μια λέξη που ήξερα απ' την αρχή πως θα την αποκρούατε.\nΜα δεν θα δώσω ποτέ την ευκαιρία στα μάτια μου να ντραπούν, γιατί δεν θα σας ξαναδούν πια ποτέ τα μάτια μου. Λοιπόν... Ναι!... σας αγαπώ!... Αυτό ήθελα να πω. Και τώρα σας απαγορεύω να μιλήσετε, σας απαγορεύω να πείτε το παραμικρό!\nΚρατήστε και τα λουλούδια... και τα λόγια που θα λέγατε... και τα δάκρυα που θα χύνατε. Κρατήστε τα όλα. Και μη φωνάξετε ξοπίσω μου. Αντίο... για όλη τη ζωή...\nΕίναι γιατί θέλω να μείνετε μακριά απ'το άστρο μου.Αυτό είναι όλο. Ναι. Μακριά απ 'το άστρο μου, γιατί είναι σημαδεμένο.\nΗ αγάπη αυτή ήταν μια απ'τις πλάνες μου - τα λέω λίγο μπερδεμένα - μα ήταν μια από τις πιο μεγάλες μου πλάνες.\nΕίχα ξεχάσει πως όλα ήταν για να τελειώσουν εκείνη τη νύχτα, την τελευταία μας. Πως ό,τι έσερνε μαζί της: άρωμα, μουσική, λόγια, κλάματα θα 'μεναν εκεί, κοντά της. Κι ανάμεσά μας θα'μπαινε η θάλασσα, έτσι όπως μπαίνει το πριόνι ανάμεσα σε δυο αδερφωμένα κλαδιά.\nΓιατί ανακάλυψα ότι οι πληγές που μ' άνοιξε τότε, έκλεισαν απ'έξω, αλλά από μέσα ακόμα δουλεύουν...


Καλοσχηματισμένοι γλουτοί: Ό,τι πρέπει να ξέρετε για να τους αποκτήσετε πριν το καλοκαίρι | VOGUE.GR\nΠώς τους γυμνάζουμε το σπίτι; Ποιες είναι οι καλύτερες ασκήσεις; Το cardio βοηθάει; Αυτές και άλλες απορίες σχετικά με την εκγύμναση των γλουτών επιλύονται αναλυτικά παρακάτω και εσείς το μόνο που έχετε να κάνετε είναι να το πάρετε απόφαση.\nΑν έχετε ήδη μπει σε πρόγραμμα γυμναστικής εν όψει καλοκαιριού, το θέμα της τόνωσης των γλουτών ίσως σας έχει απασχολήσει. Η συγκεκριμένη περιοχή αποτελεί κοινό στόχο για τις περισσότερες γυναίκες όταν πρόκειται να γυμναστούν και φυσικά επιφέρει μια σειρά ερωτημάτων για τον τρόπο που μπορούμε να προπονήσουμε τους γλουτούς σωστά και με αποτέλεσμα. Πώς τους γυμνάζουμε το σπίτι, ποιες είναι οι καλύτερες ασκήσεις, το cardio βοηθάει, πότε θα δούμε αποτελέσματα – αυτές και άλλες απορίες σχετικά με την εκγύμναση των γλουτών επιλύονται αναλυτικά παρακάτω και εσείς το μόνο που έχετε να κάνετε είναι να το πάρετε απόφαση.\nΟι αποτελεσματικότερες ασκήσεις\n1. Γέφυρα: Η γέφυρα είναι μια από τις πιο σημαντικές ασκήσεις που μπορείτε να κάνετε για να γυμνάσετε τους γλουτούς, καθώς με την ανασήκωση του κάτω μέρους του σώματος από το πάτωμα, το βάρος συγκεντρώνεται στους γλουτιαίους μυς με αποτέλεσμα να τους γυμνάζει έντονα.\n2. Squats: Μια από τις αποτελεσματικότερες, και ίσως η πιο διαδεδομένη, άσκηση για τους γλουτούς. Τα καθίσματα γυμνάζουν πολλούς μυς ταυτόχρονα και εγγυώνται καλοσχηματισμένους γλουτούς, ενώ δυναμώνουν και τα πόδια. Πρέπει να θυμάστε να έχετε την πλάτη σας ίσια, και να πατάτε καλά στο πάτωμα.\n3. Προβολές: Μια αρκετά δύσκολη άσκηση, αλλά με σίγουρα αποτελέσματα. Και πάλι είναι σημαντικό να κρατάτε ίσια την πλάτη σας ενώ λυγίζετε εναλλάξ τα γόνατα μέχρι να σχηματίσουν γωνία 90 μοιρών.\n4. Donkey kicks: Ουσιαστικά στηρίζεστε στις παλάμες των χεριών και τα γόνατα, όσο δίνετε μικρές κλοτσιές προς τα πάνω με τα πόδια σας λυγισμένα. Κουραστικό αλλά θα σας αλλάξει το σώμα!\nΠόσες φορές τη βδομάδα πρέπει να τις κάνετε\nΌσον αφορά τη συχνότητα, είναι δύσκολο να δοθεί μια καθολική απάντηση καθώς ο χρόνος προπόνησης θα εξαρτηθεί από τον αριθμό των ασκήσεων που κάνετε ανά φορά, την ένταση και το επίπεδο φυσικής κατάστασης του ατόμου. Εάν κάνετε πολύ έντονες ασκήσεις και επώδυνες για τους μύες, θα πρέπει να γυμνάζεστε λιγότερες φορές την εβδομάδα από ό,τι εάν ασκείστε με χαμηλότερη ένταση. Παρομοίως, εάν προπονείστε σε μέτρια ένταση αλλά κάνετε πολλές ασκήσεις κατά τη διάρκεια του προγράμματος, μπορεί επίσης να χρειαστούν περισσότερες μέρες για να ανακάμψουν οι μύες. Παρόλα αυτά, ο γενικός κανόνας ορίζει τις 2-3 φορές την εβδομάδα ιδανικές για την προπόνηση των γλουτών.\nΕίναι εντάξει να γυμνάζετε μόνο τους γλουτούς;\nΑκόμη και αν ο στόχος σας στη γυμναστική είναι μόνο οι καλοσχηματισμένοι γλουτοί, οι ειδικοί επισημαίνουν πως δεν είναι καλή επιλογή να επικεντρώνεστε σε μια περιοχή και να αμελείτε τις άλλες. Το σώμα γυμνάζεται συνολικά και συνεπώς ένας γυμνασμένος κορμός, για παράδειγμα, μας επιτρέπει να γυμνάσουμε πιο αποτελεσματικά το κάτω μέρος μας, αποφεύγοντας μάλιστα τραυματισμούς στους μύες από ανισορροπία.\nΑυτό και πάλι εξαρτάται από το άτομο. Ανάλογα με την γενετική προδιάθεση, τον σωματότυπο και την αντοχή, κάποιοι βλέπουν νωρίτερα τα αποτελέσματα της προπόνησης και κάποιοι τείνουν να αργούν λίγο. Συνήθως η διαφορά στη δύναμη και την αντοχή φαίνεται από τις πρώτες 3 βδομάδες, ενώ η διαφορά στην εμφάνιση μπορεί να αργήσει, καθώς σημαντικό ρόλο παίζει η κατανομή του λίπους στο σώμα. Μπορεί δηλαδή να τονώσετε τους γλουτούς σας με ασκήσεις, αλλά το λίπος που τους καλύπτει να μη μειωθεί και επομένως να κάνει τα αποτελέσματα πιο δύσκολα ορατά.\nΜια άλλη πολύ συνηθισμένη ερώτηση που απασχολεί όσους θέλουν να γυμνάσουν τους γλουτούς, ειδικά στο σπίτι, έχει να κάνει με το αν είναι πιο αποτελεσματικό να αφιερώνετε ολόκληρες προπονήσεις μόνο στους γλουτούς ή, αν αντίθετα, είναι προτιμότερο να γυμνάζετε όσο το σώμα, με ένα μέρος πιο εστιασμένο στους γλουτούς. Ανάλογα με τον χρόνο που μπορείτε να διαθέσετε στη γυμναστική, υπάρχουν δύο επιλογές:\n1. Αν γυμνάζεστε περισσότερες από 4 φορές την εβδομάδα τότε, ναι, μπορείτε να αφιερώσετε κάποιες μέρες αποκλειστικά στους γλουτούς και τις υπόλοιπες να γυμνάσετε άλλες μυϊκές ομάδες. Έτσι, θα διασφαλίσετε ισορροπία και εγγυημένα αποτελέσματα.\n2. Αν δεν μπορείτε να γυμναστείτε πολλές φορές μέσα στην εβδομάδα, τότε είναι προτιμότερο να ακολουθείτε work out που προπονούν όλο το σώμα, και μέσα σε αυτά να ενσωματώσετε ασκήσεις για συγκεκριμένες περιοχές ενδιαφέροντας όπως οι γλουτοί. Με αυτό τον τρόπο και θα κάψετε περισσότερες θερμίδες, και θα ενισχύσετε τον μεταβολισμό, δύο παράγοντες που συμβάλλουν στην καύση του λίπους και συνεπώς κάνουν τα αποτελέσματα της γυμναστικής πολύ πιο ορατά.\nΤο cardio γυμνάζει τους γλουτούς;\nΑς είμαστε ειλικρινείς, για γυμνασμένα και καλοσχηματισμένα οπίσθια, η cardio προπόνηση δεν είναι αρκετή. Αυτό δεν σημαίνει πως πρέπει να αποβάλλετε το τρέξιμο από τη ζωή σας, αλλά αν θέλετε να τονώσετε τους γλουτούς σας πρέπει να το συνδυάσετε με ασκήσεις που επικεντρώνονται εκεί. Παρόλα αυτά, προγράμματα γυμναστικής όπως η Zumba, το Crossfit, αλλά και το Spinning (γρήγορη ποδηλασία με μουσική) έχει αποδειχθεί ότι κάνουν πολύ καλή δουλειά όσον αφορά τους γλουτούς, ενώ παράλληλα γυμνάζουν και το υπόλοιπο σώμα.\nΔιαβάστε επίσης | 6 λόγοι που δεν χάνετε λίπος στην κοιλιά\nBEAUTY BODY GLUTES WORK OUT ΑΣΚΗΣΕΙΣ ΓΛΟΥΤΟΙ ΓΥΜΝΑΣΤΙΚΗ ΣΥΜΒΟΥΛΕΣ ΣΩΜΑ


Γερμανία: Επενδύσεις - μαμούθ από μεγάλες αλυσίδες σούπερ μάρκετ\nΑρχική » Ειδήσεις » Γερμανία: Επενδύσεις – μαμούθ από μεγάλες αλυσίδες σούπερ μάρκετ\nΓερμανία: Επενδύσεις – μαμούθ από μεγάλες αλυσίδες σούπερ μάρκετ\nΠράγματι, σύμφωνα με το Ινστιτούτο Οικονομικών Ερευνών Ifo του Μονάχου, σχεδόν όλες οι μεγάλες εταιρίες σούπερ μάρκετ σχεδιάζουν αυξήσεις των τιμών στα προϊόντα τους.\n«Όλες οι κατηγορίες προϊόντων θα επηρεαστούν λίγο – πολύ κάποια στιγμή, αλλά είναι τα φρέσκα προϊόντα που επηρεάζονται περισσότερο», πρόσθεσε ο επικεφαλής του Ομίλου Rewe και αναφέρθηκε στο αυξημένο κόστος π.χ. στις χάρτινες συσκευασίες και στην ηλεκτρική ενέργεια.\nΤο περιοδικό συνέκρινε ένα «καλάθι νοικοκυράς» πριν και μετά τις αυξήσεις και διαπίστωσε άνοδο των τιμών κατά 8% μέσα σε λίγες ημέρες.\nΗ Westdeutsche Allgemeine Zeitung αναφέρει επίσης ότι και η αλυσίδα Aldi Süd θεωρεί ότι είναι πλέον υποχρεωμένη να αυξήσει τις τιμές.\nΕπιπλέον, πολλά σούπερ μάρκετ δυσκολεύονται πλέον να ανταποκριθούν στη μεγάλη ζήτηση και λαμβάνουν μέτρα, όπως την επιβολή «πλαφόν» στις ποσότητες που μπορεί να προμηθευτεί κάθε πελάτης.\nΠιο συχνά, αυτό αφορά το μαγειρικό λάδι και το αλεύρι.\nπροηγούμενοΗ Βάδη-Βυρτεμβέργη μειώνει την ηλικία δικαιώματος ψήφου στα 16\nεπόμενοΕλλάδα: Συνελήφθησαν οι γονείς των παιδιών που ζούσαν με ποντίκια


"Καρδιά" της οικονομίας η γεωργική παραγωγή - ΕΛΕΥΘΕΡΙΑ Online\nΚυριακή, 28 Σεπτεμβρίου 2014 17:23\n"Καρδιά" της οικονομίας η γεωργική παραγωγή\nΛόγω εποχής και γενικότερου κλίματος αυτό τον καιρό στην επικαιρότητα και τις συζητήσεις κυριάρχησε η υπόθεση της τουριστικής κίνησης.\nΑπό τη μια πλευρά η εντυπωσιακή σε ποσοστό αύξηση των αφίξεων στο Αεροδρόμιο Καλαμάτας δίνει την εντύπωση της απογείωσης, παρά το γεγονός ότι ο αριθμός των αφίξεων δείχνει ότι είμαστε πολύ μακριά από άλλες περιοχές. Παρά την αντίφαση, εκείνο το οποίο μένει ως εντύπωση είναι ότι "η Μεσσηνία βουλιάζει από τουρίστες". Με όρους επικοινωνίας δημιουργείται θετικό κλίμα για την περιοχή και αντικειμενικά κεντρίζει την περιέργεια εκείνων που δέχονται το μήνυμα. Είναι ένα είδος "αυτόματης" τουριστικής προβολής, ενδεχομένως και πολύ πιο αποτελεσματικής από κάθε είδους πολυδάπανες καμπάνιες αμφίβολης αξίας.\nΑπό την άλλη πλευρά η κινητικότητα για επενδύσεις στον τομέα του πολυτελούς τουρισμού σε σημεία - φιλέτα της παραλιακής Μεσσηνίας, καλλιεργεί προσδοκίες κατά κανόνα υπερβολικές σε σχέση με την επίδραση αυτών των επενδύσεων στην τοπική κοινωνία και οικονομία. Πολύ περισσότερο σε σχέση με τα πραγματικά μεγέθη και τις ανάγκες που υπάρχουν στο σύνολο της περιοχής. Η όποια επικοινωνιακή θετική επίδραση επίσης θα πρέπει να αξιολογείται με βάση κάποια δεδομένα που θα μπορούσαν να προκύψουν από ανάλογες εμπειρίες. Και ας μην μιλήσουμε βεβαίως για μελέτες, αυτές είναι για σοβαρούς αυτοδιοικητικούς φορείς και όχι για εκείνους τους παράγοντες που ακούν τη λέξη "επενδυτής" και τρέχουν να φωτογραφηθούν μαζί του.\nΟι επισημάνσεις βεβαίως για να επανέλθουμε σε αυτό που από τη στήλη αυτή εδώ και πολλά χρόνια χαρακτηρίζουμε ως κύριο: Η Μεσσηνία ζει κυρίως από την γεωργική της παραγωγή, εκεί βρίσκεται εκ των πραγμάτων το μέλλον της και το ενδιαφέρον που θα πρέπει να επιδειχθεί οφείλει να είναι ανάλογο του ειδικού βάρους της. Οχι μόνο δεν γίνεται αυτό, αλλά εκ των πραγμάτων οι παλιοί μύθοι της τουριστικής ανάπτυξης επανέρχονται σε καινούργια συσκευασία και μάλιστα με εμφανείς πολιτικές στοχεύσεις σε όλα τα επίπεδα.\nΤα τελευταία χρόνια υπήρξε ένας βομβαρδισμός μελετών και εκτιμήσεων για τη μεγάλη στροφή στη γεωργία ως μοχλού για την έξοδο από την κρίση. Επικοινωνιακά μάλιστα πολλές φορές η λογική αυτή στηρίχθηκε σε ορισμένα (ελάχιστα) παραδείγματα πρωτοβουλιών μικρής κλίμακας κατά κανόνα, σε μια προσπάθεια να δοθεί η εντύπωση ότι είναι ζήτημα εξυπνάδας, πονηριάς και άλλων ικανοτήτων η δραστηριοποίηση στον αγροτικό τομέα. Φυσικά και υπάρχουν πρωτοβουλίες μικρών παραγωγών εξαιρετικά ενδιαφέρουσες αλλά η υπερβολή και η υπερπροβολή αποπροσανατολίζει και μάλιστα πολλές φορές στοχευμένα. Καθόλου τυχαία βεβαίως αφού απαλλάσσει την Πολιτεία σε όλη τη θεσμική έκταση, από την υποχρέωση χάραξης και στήριξης μιας αγροτικής πολιτικής που μπορεί να οδηγήσει σε παραγωγική ανασυγκρότηση του τομέα.\nΗ επιστροφή στη γεωργία όσο περνάει ο καιρός αποδεικνύεται ότι αποτελεί μια ακόμη ψευδαίσθηση. Μετά από 5 μνημονιακά χρόνια ούτε οι στατιστικές, αλλά ούτε και η τοπική εμπειρία δείχνουν ότι υπάρχει μια κίνηση την οποία θα μπορούσε να χαρακτηρίσει κάποιος ως "στροφή". Μεμονωμένες περιπτώσεις επιστροφής από πεποίθηση ή από ανάγκη δεν μπορούν να συνιστούν κοινωνική και οικονομική τάση. Και υπάρχουν πολλοί λόγοι για τους οποίους συμβαίνει αυτό και κυρίως γιατί ο κόσμος αισθάνεται ότι η κρίση βαθαίνει στο χωριό και τα δύσκολα είναι μπροστά.\nΕιδικότερα για την περιοχή μας τα πράγματα θα γίνουν πιο δύσκολα τα επόμενα χρόνια με τις αλλαγές στην Κοινή Αγροτική Πολιτική. Οποια άποψη και να έχει ο καθένας, δεν μπορεί να παραβλέψει ότι σε ένα μεγάλο μέρος η οικονομία του χωριού -και κατ’ επέκταση όλου του νομού- στηρίζεται στις επιδοτήσεις. Η σταδιακή περικοπή τους από την επόμενη χρονιά και σε βάθος πενταετίας φέρνει σε δύσκολη θέση πολλούς παραγωγούς καθώς οι επιδοτήσεις αυτές ήταν σημαντικού ύψους για την ελαιοπαραγωγή και τη σταφίδα. Το οικονομικό τοπίο είναι εξαιρετικά δύσκολο, η ρευστότητα μηδενική, οι επενδύσεις σε έργα υποδομών ελάχιστες. Από την άλλη πλευρά οι συνεταιριστικές οργανώσεις έχουν ουσιαστικά καταρρεύσει και η εμπιστοσύνη του κόσμου στη συλλογική δράση έχει κλονιστεί βαρύτατα.\nΗ απουσία αγροτικής πολιτικής σε κυβερνητικό επίπεδο είναι εμφανής, η γεωργική οικονομία έχει προσδεθεί στον αυτόματο πιλότο της Ευρωπαϊκής Ενωσης και η αυτοδιοίκηση είναι απούσα. Επιμένουμε για μια ακόμη φορά πως αυτή είναι η μεγάλη πρόκληση για τους διευρυμένους δήμους: Να δραστηριοποιηθούν και να στηρίξουν την αγροτική παραγωγή και τη ζωή στο χωριό. Απέναντι σε αυτό το ζήτημα μέχρι τώρα παραμένουν από αμήχανοι μέχρι αδιάφοροι. Από όλους θα πρέπει κάποια στιγμή να γίνει κατανοητό πως το μέλλον του τόπου είναι κατά βάση στην αγροτική οικονομία. Δεκάδες χιλιάδες άνθρωποι στο νομό δραστηριοποιούνται και ζουν από αυτό τον τομέα. Ο κάθε δήμος θα πρέπει να οργανώσει το δικό του σχέδιο παρέμβασης ξεκινώντας από το θεσμικά αυτονόητο: Τη λειτουργία επαρκώς στελεχωμένου Γραφείου Αγροτικής Ανάπτυξης που θα ασχοληθεί συστηματικά με όλο το φάσμα των θεμάτων, θα μελετήσει και θα προτείνει μέτρα στήριξης της τοπικής οικονομίας.\nΤο σταφιδικό κίνημα και ο Τάσης Κουλαμπάς (241ο μέρος)\nΠερισσότερα σε αυτή την κατηγορία: « Οι τιμές, οι εκτιμήσεις και η πληροφόρηση για το λάδι Περιφέρεια: Προβληματισμοί για το ρόλο της και το μέλλον »


ΧΑΝΤΕΡΣΦΙΛΝΤ - ΓΟΥΕΣΤ ΧΑΜ (10/11/18, 17:00) - MatchMoney\n1 - 1 10-11-18\nΓια τον αγώνα ΧΑΝΤΕΡΣΦΙΛΝΤ-ΓΟΥΕΣΤ ΧΑΜ γράφει ο Νίκος Ρεσπέρης Ημερομηνία: 09:30 10/11/18\nΑπό τη Δευτέρα πανηγυρίζει την πρώτη νίκη της χρονιάς, 1-0 (xGoals 0,74-0,33) στο μεγάλο ντέρμπι της ουράς κόντρα στη Φούλαμ. Καλύτερη στο α’, είχε δοκάρι, προηγήθηκε στο 29′, φωνάζει δίκαια για πέναλτι πριν τη λήξη, ισορροπημένο το β’, όμως δεν απειλήθηκε καθόλου. Χαρακτηριστικό είναι ότι η Φούλαμ είχε μόλις ένα on target.\n«Είναι μια τεράστια νίκη, μια από τις μεγαλύτερες της καριέρας μου. Επανακτήσαμε το συναίσθημα της νίκης» είπε περιχαρής ο Βάγκνερ.\n«Πρέπει να δείξουμε την ίδια ένταση και την ίδια επιθετικότητα που δείξαμε στα τελευταία. Εχουμε μία ακόμη ευκαιρία εντός έδρας και χρειαζόμαστε στο 100% τους οπαδούς μας σ’ αυτή την προσπάθεια, ιδίως όταν υπάρχει μπροστά ένα τόσο δύσκολο παιχνίδι όσο αυτό με τη Γουέστ Χαμ. Είναι σημαντικό να σκοράρουμε, όμως είναι εξίσου σημαντικό να αμυνθούμε όλοι μαζί» είπε ο Βάγκνερ.\nΜηδέν. Επιστρέφει μετά από ένα ο μπακ Ντουρμ (5/0), εκμηδενίζοντας τα προβλήματα.\nΠΙΘΑΝΗ 11ΑΔΑ (3-5-1-1): Λοσλ – Σίντλερ, Γιόργκενσεν, Κονγκολό – Χαντεργκιονάι, Μούι, Χογκ, Μπίλινγκ, Λοβ – Πρίτσαρντ – Μουνιέ.\nΔεν θα αλλάξει πρόσωπα και σχήμα κατά πάσα πιθανότητα ο Βάγκνερ, ο οποίος δεν έχει να αντιμετωπίσει κανένα σημαντικό πρόβλημα.\nΠροϊστορία (συνολική): 22-7-12.\nΕχει να νικήσει κολλητά παιχνίδια από τον προηγούμενο Φεβρουάριο. Μάλιστα, έχει να κρατήσει δύο φορές το μηδέν στην άμυνα από τον Αύγουστο του 2017.\nΤο καλύτερο παιχνίδι από το ξεκίνημα έκανε απέναντι στην Μπέρνλι, παρ‘ όλα αυτά δυσκολεύτηκε να νικήσει 4-2. Εχανε τη μια ευκαιρία πίσω από την άλλη και σε κάθε γκολ η Μπέρνλι είχε απάντηση. Στο 84’ έκανε το 3-2, στο 86’ η Μπέρνλι είχε δοκάρι, στο 92’ καθάρισε ο Αρναούτοβιτς.\nΜεγάλο ματς από τον Φελίπε Αντερσον, λίγες μέρες μετά την κριτική που του είχε ασκήσει ο Μάνουελ Πελεγκρίνι.\n«Οι οπαδοί μας στηρίζουν απόλυτα. Γνωρίζουν ότι με τέτοιες εμφανίσεις θα έρθουν ακόμη καλύτερα αποτελέσματα» είπε ο Χιλιανός.\n«Εχουμε βελτιωθεί πολύ και πλέον ήρθε η ώρα να σκαρφαλώσουμε στη βαθμολογία» τόνισε ο Φαμπιάνσκι, ενώ με τη σειρά του ο Νομπλ ανέφερε ότι μπορούν να τερματίσουν στην πρώτη 7άδα.\nΚανένα φρέσκο πρόβλημα. Τρίτη τιμωρημένος ο Νομπλ (8/0). Χάνει τέταρτο και πάνω από 6μηνο ο σταρ Γιαρμολένκο (9/2, 4 αλλ.). Εκτός αρκετοί μακροχρόνιοι.\nΠΙΘΑΝΗ 11ΑΔΑ (4-3-3): Φαμπιάνσκι – Σαμπαλέτα, Μπαλμπουένα, Ντιόπ, Μαζουακού – Ράις, Ομπιάνγκ, Σνόντγκρας – Ντιαγκανά, Αρναούτοβιτς, Φ. Αντερσον.\nΤου πηγαίνει του Σνόντγκρας ο ρόλος του 8αριού και θα συνεχίσει. Δεν αλλάζει η επιθετική τριάδα, λογικά γενικότερα δεν αναμένονται αλλαγές μετά την πολύ καλή εμφάνιση κόντρα στην Μπέρνλι.\nΕχει κρατήσει το μηδέν μόλις μια φορά στα τελευταία 14 εκτός έδρας.\nΜόνο ο Ντεφόε (24) και ο Ζιρού (19), έχουν σκοράρει περισσότερα γκολ ως αλλαγή σε σύγκριση με τον Τσιτσαρίτο (17).\nΗ Χάντερσφιλντ νίκησε, όμως δεν ανήκει στην κατηγορία, είναι ξεκάθαρο. Η Γουέστ Χαμ στη μέρα της δεν φοβάται κανένα, ο Πελεγκρίνι φαίνεται ότι βρίσκει την κατάλληλη χημεία και στο 2,30 της Interwetten το διπλό είναι ΟΚ, παίζεται.\nΗ Χάντερσφιλντ ρισκάρει λίγο παραπάνω το τελευταίο διάστημα και ψάχνει γκολ. Η Γουέστ Χαμ δεν φημίζεται ιδιαίτερα για την αμυντική της ασφάλεια, οπότε το αμφίσκορο είναι πιθανότερο απ’ όσο πιστεύουν οι μπουκ. Στο 1,91 στον Stoiximan.\nΥπάρχουν οι «κλασικοί» σκόρερ για τη Γουέστ Χαμ (Φ. Αντερσον, Αρναούτοβιτς), υπάρχει όμως και ο πιτσιρικάς Ντιαγκανά. Εχει κερδίσει θέση βασικού στα τελευταία, ένας παίκτης με θράσος, ντρίμπλα, ταχύτητα, που δημιουργεί πολλά προβλήματα στις άμυνες. Στο 5,00 στον Stoiximan για anytime, απόδοση μεγαλύτερη και από αρκετούς αναπληρωματικούς!\nΠΡΕΜΙΕΡ ΛΙΓΚ 2008/2009 - 2009/2010 - 2010/2011 - 2011/2012 - 2012/2013 - 2013/2014 - 2014/2015 - 2015/2016 - 2016/2017 - 2017/2018 1 - 4


ΗΠΑ: Το ΥΠΟΙΚ δεν σκοπεύει να αποδεσμεύσει τα δισεκατομμύρια των πόρων που ...\nDow Jones 34.473,00 -1,14%\nΠαρασκευή, 03-Σεπ-2021 08:48\nΤο αμερικανικό ΥΠΟΙΚ δεν θα αποδεσμεύσει τα δισεκατομμύρια των πόρων που διαθέτει η αφγανική κεντρική τράπεζα\nΗ κυβέρνηση του Αμερικανού προέδρου Τζο Μπάιντεν δεν σκοπεύει να αποδεσμεύσει δισεκατομμύρια δολάρια σε χρυσό, επενδύσεις και ξένα νομίσματα που διαθέτει η αφγανική κεντρική τράπεζα στις ΗΠΑ, μετά την κατάλήψη της εξουσίας από τους Ταλιμπάν, παρά τις πιέσεις ανθρωπιστικών οργανώσεων που προειδοποιούν ότι η οικονομία του Αφγανιστάν κινδυνεύει με κατάρρευση.\nΤο μεγαλύτερο μέρος από τα 10 δισ. δολάρια που διαθέτει η αφγανική κεντρική τράπεζα βρίσκονται στο εξωτερικό και πλέον η Δύση τα θεωρεί βασικό μοχλό για να ασκήσει πίεση στους Ταλιμπάν ώστε να σεβαστούν τα δικαιώματα των γυναικών και το κράτος δικαίου.\nΤο υπουργείο Οικονομικών των ΗΠΑ δεν θα χαλαρώσει τις κυρώσεις εις βάρος των Ταλιμπάν ούτε τους περιορισμούς που τους έχει επιβάλει στην πρόσβαση στο διεθνές οικονομικό σύστημα, δήλωσε εκπρόσωπός του.\n"Η κυβέρνηση των ΗΠΑ είναι σε επαφή με ανθρωπιστικούς εταίρους της στο Αφγανιστάν σχετικά με την κατάσταση ασφαλείας επί του πεδίου και σχετικά με την ικανότητά τους να συνεχίσουν το ανθρωπιστικό τους έργο", πρόσθεσε.\n"Καθώς διατηρούμε τη δέσμευσή μας στον αφγανικό λαό, δεν έχουμε μειώσει την πίεση μέσω των κυρώσεων εις βάρος των ηγετικών στελεχών των Ταλιμπάν ούτε τους σημαντικούς περιορισμούς στην πρόσβασή τους στο διεθνές οικονομικό σύστημα", εξήγησε ο εκπρόσωπος.\nΝωρίτερα αυτή την εβδομάδα το αμερικανικό υπουργείο Οικονομικών είχε ανακοινώσει ότι έδωσε άδεια στην κυβέρνηση των ΗΠΑ και τους εταίρους της ώστε να εξακολουθήσουν να διευκολύνουν την πρόσβαση ανθρωπιστικής βοήθειας στο Αφγανιστάν. Επιπλέον επέτρεψε στη Western Union, τη μεγαλύτερη εταιρεία μεταφοράς χρημάτων, και σε άλλους οικονομικούς θεσμούς να δέχονται εμβάσματα χρημάτων από Αφγανούς μετανάστες στο εξωτερικό.\nΣτο μεταξύ οι τιμές των τροφίμων και των καυσίμων αυξάνονται ραγδαία στο Αφγανιστάν, ενώ υπάρχει και έλλειψη ρευστού.\nΟ Σαχ Μεχράμπι, καθηγητής Οικονομικών στο Μέριλαντ και μέλος του διοικητικού συμβουλίου της αφγανικής κεντρικής τράπεζας, ανθρωπιστικές οργανώσεις και Ρώσοι αξιωματούχοι πιέζουν από την πλευρά τους το υπουργείο Οικονομικών των ΗΠΑ να αποδεσμεύσει τους πόρους του Αφγανιστάν, τονίζοντας ότι οι ζωές των Αφγανών κινδυνεύουν.\n"Η σοβαρότητα της κατάστασης είναι τεράστια. Κάθε ημέρα που περνά θα προκαλεί περισσότερα δεινά και μεγαλύτερη έξοδο ανθρώπων", τόνισε ο Μεχράμπι.\nΤι είπε ο πρέσβης των ΗΠΑ στην Ελλάδα μιλώντας στο 6ο Συμπόσιο Ενεργειακής Μετάβασης.


100 χρόνια μετά την απελευθέρωσή της, η Χίος πεθαίνει μαζί με τον ελλαδισμό | ΕΝΗΜΕΡΩΣΗ ΕΙΔΗΣΕΙΣ ΝΕΑ ΑΘΛΗΤΙΣΜΟΣ ΠΟΛΙΤΙΚΗ ΚΟΙΝΩΝΙΑ ΠΟΛΙΤΙΣΜΟΣ ΕΠΙΚΑΙΡΟΤΗΤΑ ΧΙΟΣ\nΧίος, Thursday 28 Jan 2021 13:51\nΚορονοϊός 7/12: 3 νέα κρούσματα στη Χίο\n>> Του Γιάννη Μακριδάκη\nΦέτος κλείνουν 100 χρόνια από την απελευθέρωση της Χίου και την προσάρτησή της στο νεοελληνικό κράτος.\nΜέσα σε αυτό τον αιώνα κρατικής ελληνικότητας, το νησί έζησε δύο λοιμούς (1915-18 και 1941-44) και έχει διαφανεί ήδη ο επερχόμενος τρίτος, δύο παγκοσμίους πολέμους και πάει για τρίτο, έναν εμφύλιο και πάει για δεύτερο, τέσσερις τουλάχιστον χούντες από αυτήν του Πάγκαλου το 1925 έως αυτήν του τραπεζίτη Παπαδήμου σήμερα, βασιλικές οικογένειες, καμιά δεκαριά κυβερνήσεις οικογενειοκρατικές στην κληρονομική δημοκρατία της Ελλάδας, και μια ολιγόχρονη εποχή "ανάπτυξης" με άκρατο υπερδανεισμό από κυβερνήσεις ανήθικες.\nΚι έφτασε στο τέλος.\nΣτο τέλος της ελληνικότητάς της. Η Χίος πεθαίνει μαζί με τον ελλαδισμό. Διότι ο ελλαδισμός πνέει τα λοίσθια. Αυτό το κομμάτι του ευρωπαϊκού χάρτη, με τα πολλά νησιά και τις δαντελωτές ακτές σε πολύ λίγο χρόνο δεν θα ονομάζεται πλέον Ελλάδα. Επίσης, σε μια δυο γενιές δεν θα κατοικείται ούτε από Έλληνες. Με την υπογραφή και του Μνημονίου 2 οι δωσίλογοι συμμορίτες της Βουλής και της Κυβέρνησης, οι οποίοι παραδόθηκαν ήδη στα κρεματόρια της Ιστορίας, έβαλαν τη σφραγίδα του ελλαδικού τέλους.\nΗ Ελλάδα, και η Χίος μαζί της, υποτάχθηκαν δια παντός στους Γερμανούς και στους διεθνείς τοκογλύφους. Και μαζί με την Ελλάδα, μαζί με το κοινό μας σπίτι, το δημόσιο και τη δημόσια περιουσία επί της οποίας τόσα χρόνια συμπεριφερθήκαμε ως να μην ήταν δική μας αλλά ξένη, η Ελλάδα εκχώρησε και την ιδιωτική περιουσία των πολιτών της, αφού υπέγραψαν ακόμη και την αναγκαστική επίταξη και εκχώρηση στους δανειστές των ιδιόκτητων περιουσιών των Ελλήνων.\nΗ Ελλάδα πεθαίνει, ο ελλαδισμός τελείωσε άδοξα πριν κλείσει δύο αιώνες και η Χίος πεθαίνει μαζί με τον ελλαδικό χώρο 100 ακριβώς χρόνια από τη μέρα που μπήκε σε αυτόν.\nΣυντοπίτες και συντοπίτισσες:\nΩς η τελευταία γενιά κατοίκων ελλαδικού χώρου, έστω και με τις ζωές και τις περιουσίες μας υπό επίταξη, αυτή την ιστορική στιγμή έχουμε τρεις επιλογές:\n1. Ή συνεχίζουμε να κοιτάμε απαθείς και άβουλοι την πορεία των πραγμάτων για να ξυπνήσουμε ένα όμορφο πρωί οσονούπω και να μην μας ανήκει ούτε το σπίτι μας. Ούτε λόγος βέβαια για το τι θα κληροδοτήσουμε στα παιδιά μας. Απολύτως τίποτε.\n2. Ή σταματούμε κάθε επαγγελματική δραστηριότητά μας από σήμερα, απεργούμε και κλείνουμε τα πάντα και επ' αόριστον καταλύοντας την οικονομία η οποία είναι το όπλο τους εναντίον μας και κατεβαίνουμε 50.000 άνθρωποι στην πλατεία διαμαρτυρόμενοι συνεχώς, μέρα και νύχτα, μαζικά και όλοι μαζί ως ένα σώμα και μια ψυχή, ξεχνώντας τις όποιες μεταξύ μας αντιπάθειες και εμπάθειες\n3. Ή, με απαίτησή μας και σε συνεργασία με τις τοπικές αρχές, κηρύσσουμε την ανεξαρτησία του νησιού και φεύγουμε μόνοι μας από τον ελλαδισμό που πρόδωσαν και ξεπούλησαν οι ελληνικές κυβερνήσεις και οι Έλληνες πολίτες αναλογικά με τις ευθύνες του ο καθένας, φεύγουμε βέβαια και από την παρακμιακή και ανήθικη Ευρώπη και το νόμισμά της, το οποίο έχει ως μοναδικό Θεό, αφήνοντας τους ανθρώπους στο έλεός του, δίνοντας έτσι ένα δυναμικό μήνυμα στην υπόλοιπη Ελλάδα και στην Ευρώπη του ναζισμού.\nΠροσωπικά είμαι στη διάθεση οποιουδήποτε συντοπίτη, θέλει να οργανωθούμε και να αγωνιστούμε.\nΌποιος αισθάνεται το κάλεσμα της Ιστορίας και νιώθει έτοιμος για αγώνα διαρκείας από σήμερα, ας επικοινωνήσει μαζί μου άμεσα. Ο χρόνος τελείωσε.\nμακάρι αυτό το άρθρο σου που\nΜόνιμος σύνδεσμος Submitted by Maria Vassilaki on Τετ, 02/15/2012 - 16:23.\nμακάρι αυτό το άρθρο σου που κόβει σαν δίστομο μαχαίρι, ν΄ανοίξει μια χαραματιά στο μαύρο που μας περιβάλλει και να φανεί το φως!\nΕίναι ελπιδοφόρο ότι ο\nΜόνιμος σύνδεσμος Submitted by Μιχάλης Βαρλάς on Τετ, 02/15/2012 - 16:42.\nΕίναι ελπιδοφόρο ότι ο Γιάννης Μακριδάκης εκφράζει την παρουσία του και την ενεργητικότητα του και σε πολλές διαπιστώσεις θα συμφωνήσω. Όμως παρότι οι καιροί δεν είναι πρόσφοροι γι αυτό θέλω να σκεφτούμε όλοι ψύχραιμα σε ποιο κομμάτι φταίει ο "ελλαδισμός", τί υπήρξε πριν και για τι αγωνιζόμαστε σε σχέση με το μετά. Είναι όμορφοι και οι αφορισμοί και τα συνθήματα αλλά αν δεν έχουν πρόταση ξεκάθαρη κινδυνεύουν απλά να τροφοδοτούν "σωτήρες" και "τιμωρούς" που μικρή σημασία δίνουν στις ευαισθησίες του Γιάννη ή τις δικές μου ή της κάθεμιάς μας. Ας κρατηθούμε "άγρυπνοι" και κοντά για να βρούμε μια άκρη.\nΓιαννη, συμφωνω μεχρι\nΜόνιμος σύνδεσμος Submitted by George Kerbatsos on Τετ, 02/15/2012 - 18:22.\nΓιαννη, συμφωνω μεχρι κεραιας με οτι λες. Η δευτερη επιλογηη νομιζω οτι ειναι η πιο εφικτη///Μπορει ομως να οργανωθει? Και απο ποιους?\nαν συνειδητοποιήσουν οι\nΜόνιμος σύνδεσμος Submitted by γμ on Πέμ, 02/16/2012 - 14:25.\nαν συνειδητοποιήσουν οι συμπολίτες μας Γιώργο ότι τλειώσαμε, ότι κανείς τους δεν θα γλυτώσει, ότι όχι μόνο ως πολίτες και επαγγελματίες αλλά και ως άνθρωποι είμαστε ήδη μελλοθάνατοι, δεν θα χρειαστεί να το οργανώσει κανείς. Θα βγούμε όλοι εξω χωρίς κανέναν μπροστάρη και οργανωτή. Ουτως ή άλλως χαμένοι από χέρι είμαστε, βαδίζουμε προς το θάνατο. Οποιος το νιώθει ας βγαίνει έξω.\nΣυμφωνώ και εγώ, λυπούμαι\nΜόνιμος σύνδεσμος Submitted by Christos Kitrinos on Πέμ, 02/16/2012 - 21:09.\nΣυμφωνώ και εγώ, λυπούμαι όμως γιατί ο πολύς κόσμος δεν έχει καταλάβει ακόμη σε τι θέση βρισκόμαστε. Η ενημέρωση δυστυχώς είναι κατευθυνόμενη και είναι χρέος μας να λέμε και να γράφουμε αλήθειες. Πρέπει να αφυπνίζουμε τον κόσμο. Εγώ για ότι γίνει είμαι μέσα πάντως.\nΗ τρίτη επιλογή δεν υπάρχει.\nΜόνιμος σύνδεσμος Submitted by Καλλιόπη on Τετ, 02/29/2012 - 20:42.\nΗ τρίτη επιλογή δεν υπάρχει. Θα γίνουμε ένα ωραιότατο εφοπλιστονήσι. Θα πέσουν απάνω μας οι ιθαγενείς εφοπλιστάδες να μας φτιάξουν νόμους και τα τοιαύτα και εμείς θα τους υπηρετούμε περήφανοι για την ανεξαρτησία μας. Υπάρχουν κι εδώ μερικές λύσεις, ιδιαίτερα ενδιαφέρουσα είναι η λύση Γ... http://armeniwn.blogspot.com/2011/07/blog-post_3512.html#more


Έφυγε από το Κρητικό πέλαγος η τουρκική φρεγάτα «Barbaros» - Hxo News\n12:16 π.μ. - Παρασκευή, 16 Φεβρουαρίου 2018\n12:02 π.μ. - Παρ, 16/16/2018\nΤι σημαίνει η φράση «πραγματοποίησε αβλαβή διέλευση»;\nΑνατολικά της Χίου φαίνεται πως επιστρέφει μετά από τη χτεσινή «περιπλάνηση» στο Αιγαίο και το Κρητικό πέλαγος η τουρκική Φρεγάτα «Barbaros». Το τουρκικό πλοίο παρακολουθούσε από τα διεθνή ύδατα ελληνική ναυτική δραστηριότητα.\nΑκολούθως, σύμφωνα με το iefimerida.gr η τουρκική φρεγάτα επέλεξε να πραγματοποιήσει «αβλαβή διέλευση». Πρόκειται για ναυτικό όρο που επιτρέπει ακόμα και σε πολεμικά πλοία να περνούν σε κοντινή απόσταση από ακτές άλλου κράτους, μόνο και μόνο επιλέγοντας την συντομότερη ρότα.\nΩστόσο όταν ένα πολεμικό πλοίο πραγματοποιεί «αβλαβή διέλευση» πρέπει την ώρα που περνά κοντά από ακτές να τηρεί σταθερή ταχύτητα και να έχει κατεβασμένα τα κανόνια.\nΑμερικανικό αντιτορπιλικό σε ρόλο διαιτητή\nΤο πέρασμά του όμως στον Καφηρέα προς το Κρητικό πέλαγος είχε μεν χαρακτήρα «αβλαβούς διέλευσης» είχε όμως και ισχυρή, εκ του σύνεγγυς, συνοδεία από την ελληνική φρεγάτα «Θεμιστοκλής». Τόσο κοντινή, ώστε αμερικανικό αντιτορπιλικό έσπευσε να πλεύσει ανάμεσά στους για τη αποφυγή … ατυχήματος.\nΜετά το ναυτικό «επεισόδιο» και την ακραία πρόκληση της Αγκυρας στα Ιμια που προκάλεσε ενεργοποίηση της τηλεφωνικής γραμμής μεταξύ Τσίπρα – Γιλντιρίμ, η κατάσταση στο Αιγαίο φαίνεται πως αποκλιμακώθηκε, τουλάχιστον για την ώρα.\nΠλέον γύρω από τις δύο βραχονησίδες των Ιμίων πλέει πλωτό του Λιμενικού Σώματος, και από την απέναντι πλευρά, μία ακταιωρός και ακτοφυλακίδα.\nΩστόσο την ίδια στιγμή ο τουρκικός στρατός συνεχίζει με αμείωτη ένταση τις εργασίες κατασκευής στρατιωτικών εγκαταστάσεων στη νησίδα Τσαβούς.


Κοτζιάς σε πανεπιστήμιο της Μόσχας: «Η Ελλάδα πυλώνας σταθερότητας σε μια ασταθή περιοχή» | Tribune.gr\nΑρχική ΠΟΛΙΤΙΚΗ Κοτζιάς σε πανεπιστήμιο της Μόσχας: «Η Ελλάδα πυλώνας σταθερότητας σε μια ασταθή περιοχή»\nΚοτζιάς σε πανεπιστήμιο της Μόσχας: «Η Ελλάδα πυλώνας σταθερότητας σε μια ασταθή περιοχή»\n13 Ιουνίου 2018, 22:10 | Γράψτε το σχόλιο σας\nΔιαβάστε σχετικά για Νίκος Κοτζιάς, Ρωσία, Υπουργείο Εξωτερικών,\nΜεταξύ άλλων, ο κ. Κοτζιάς ανέφερε πως η κυβέρνηση εστιάζει στην άσκηση μίας ενεργητικής και όχι παθητικής εξωτερικής πολιτικής, με ανάληψη πρωτοβουλιών και αντιμετώπιση των εκκρεμοτήτων.\nΣτο πλαίσιο αυτό, ο είπε χαρακτηριστικά:\n«Αυτό που ζήσαμε στην Ελλάδα -πριν η κυβέρνησή μας αναλάβει την εξουσία- ήταν μία διαρκής προσδοκία ότι οι εκκρεμότητες κάποια στιγμή θα λυθούν από μόνες τους και εμείς δεν πρέπει να φύγουμε από μια κατάσταση ακινησίας.\n»Χαρακτηριστικά λέγαμε ως προς το ονοματολογικό πρόβλημα που έχουμε με την ΠΓΔΜ: Τι θα γίνει με τα Σκόπια; Δεν χρειάζεται να κάνουμε κάτι. Θα αντιμετωπίσουν κάποια στιγμή δυσκολίες και τότε θα έρθει και η λύση στο ονοματολογικό.\n»Τι γίνεται με την Αλβανία, με την οποία είχαμε προβλήματα εδώ και 70 ή 100 χρόνια;\n»Θα περιμένουμε και κάποια στιγμή τα προβλήματα θα επιλυθούν ή θα εξαναγκαστεί η Αλβανία να εγκαταλείψει τις θέσεις της».\nΚαι πρόσθεσε: «Αυτή είναι μία πολιτική των προσδοκιών και των ευσεβών πόθων.\n»Είναι μία πολιτική που κατά βάθος κρύβει μία εγωκεντρική και ανταγωνιστική θεώρηση των διεθνών σχέσεων, όπου η αδυναμία του γείτονα δεν αντιμετωπίζεται ως γενικότερο πρόβλημα σταθερότητας για την περιοχή, αλλά ως ευκαιρία επιβολής, επίτευξης «νίκης» στα διμερή θέματα.\n»Είναι επίσης τόσο εξωπραγματική θεώρηση, όσο η προσδοκία κάποιων ότι η Ελλάδα θα υποχωρούσε από τα εθνικά της δίκαια και πάγιες θέσεις στην εξωτερική πολιτική, λόγω της οικονομικής κρίσης».\nΩς παράδειγμα ενεργητικής εξωτερικής πολιτικής στο ζήτημα της ΠΓΔΜ και την έντονα αρνητική προσωπικότητα του κ. Γκρούεφσκι, ο Έλληνας υπουργός Εξωτερικών αναφέρθηκε στα 21 Μέτρα Οικοδόμησης Εμπιστοσύνης (ΜΟΕ), που διαμόρφωσε η Ελλάδα και «έσπασαν τον πάγο», όπως είπε, ανάμεσα στις δύο χώρες.\n»Στη βάση αυτής της ενεργητικής πολιτικής, πρόσθεσε, πετύχαμε, π.χ. με την Αλβανία, να επιλύσουμε προβλήματα δεκαετιών, εκφράζοντας την πεποίθηση ότι «πάρα πολύ σύντομα θα ολοκληρώσουμε την διαπραγμάτευση, σε ένα πακέτο δέκα θεμάτων.\n»Αυτό το πακέτο περιλαμβάνει τον καθορισμό των συνόρων και των θαλάσσιων ζωνών κ.α.».


Συμφωνία Ελλάδας και Αιγύπτου για την ΑΟΖ - «Έπεσαν» στο Κάιρο οι υπογραφές (video)\nΗ συμφωνία «κόβει» στη μέση το τουρκο-λιβυκό μνημόνιο: Κατοχυρώνει το δικαίωμα και την επήρεια των νησιών\nΙστορική συμφωνία οριοθέτησης της ΑΟΖ ανάμεσα στην Ελλάδα και την Αίγυπτο υπεγράφη την Πέμπτη (06/08). Συγκεκριμένα, οι υπογραφές έπεσαν στο Κάιρο ανάμεσα στους Υπουργούς Εξωτερικών των δυο χωρών, Νίκο Δένδια και Σάμεχ Σούκρι… Η συμφωνία, σύμφωνα με κυβερνητικά στελέχη, «κόβει» στη μέση το τουρκο-λιβυκό μνημόνιο.\nΤι κερδίζει η Ελλάδα, καθώς η συμφωνία κατοχυρώνει το δικαίωμα και την επήρεια των νησιών της χώρας, όπως είπε ο έλληνας ΥΠΕΞ. Υπενθυμίζεται ότι η Αίγυπτος είχε στο παρελθόν… ενστάσεις με το Καστελόριζο και μένει να δούμε, εάν συμπεριλαμβάνεται και το ελληνικό νησί.\nΣτη δημοσιότητα ο χάρτης που προκύπτει μετά τη συμφωνία της Ελλάδας με την Αίγυπτο για την ΑΟΖ.\nΜε NAVTEX απάντησε η Τουρκία, μέσω της οποίας γνωστοποιείται η διεξαγωγή ασκήσεων, από 10 έως 11 Αυγούστου, με χρήση πραγματικών πυρών στη θαλάσσια περιοχή ανάμεσα σε Ρόδο και Καστελλόριζο, ενώ η πρώτη αντίδραση Ερντογάν ήταν ιδιαίτερα «θερμή» με την Άγκυρα να δηλώνει ότι δεν αποδέχεται στη συμφωνία.\nΤο γεγονός της συμφωνίας πιστοποίησε ο εκπρόσωπος του Αιγυπτιακού Υπουργείο Εξωτερικών, με ανάρτησή του στο Twitter, γράφοντας: «Μέρος της τελετής για τη συμφωνία οριοθέτησης Αποκλειστική Οικονομικής Ζώνης ανάμεσα στην Αραβική Δημοκρατία της Αιγύπτου και την Δημοκρατία της Ελλάδας».\n«Ελλάδα και Αίγυπτος υπέγραψαν συμφωνία για την οριοθέτηση αποκλειστικής οικονομικής ζώνης μεταξύ των δύο χωρών», δήλωσε ο υπουργός Εξωτερικών της Αιγύπτου Σαμέχ Σούκρι, σύμφωνα με το «Reuters».\nΟ αιγύπτιος ΥΠΕΞ έκανε τη συγκεκριμένη δήλωση σε συνέντευξη Τύπου που παραχώρησε με τον Νίκο Δένδια, μετά τη συνάντησή τους στο Κάιρο, σύμφωνα με το πρακτορείο. Σημειώνεται ότι ο έλληνας ΥΠΕΞ μετέβη στο Κάιρο το μεσημέρι της Πέμπτης (06/08), ενώ είχε προηγηθεί ολονύχτιο παζάρι και το πρωί απέμεναν ελάχιστες εκκρεμότητες.\nΔένδιας: Η συμφωνία κατοχυρώνει την επήρεια των νησιών μας\n«Η σημερινή μας συμφωνία επιβεβαιώνει και κατοχυρώνει το δικαίωμα και την επήρεια των νησιών μας σε υφαλοκρηπίδα και σε Αποκλειστική Οικονομική Ζώνη» τόνισε ο κ. Δένδιας κατά τη διάρκεια συνέντευξης τύπου με τον ομόλογό του και έστειλε το μήνυμα ότι από σήμερα οι σχέσεις της Ελλάδας και της Αιγύπτου περνούν σε μια νέα φάση στενότερων επαφών.\nΓια συμφωνία που δημιουργεί νέα πραγματικότητα στην Ανατολική Μεσόγειο και επαναφέρει τη νομιμότητα στην περιοχή έκανε λόγο ο πρωθυπουργός Κυριάκος Μητσοτάκης από τη Χάλκη.\n«Η επίσκεψή μου στην ακριτική Χάλκη, στη Δωδεκάνησο, πραγματοποιείται σε μία ιδιαίτερα σημαντική ημέρα για τη χώρα μας, τη διεθνή νομιμότητα και τη σταθερότητα στην Ανατολική Μεσόγειο. Σήμερα, υπογράψαμε με την φίλη Αίγυπτο συμφωνία Οριοθέτησης Θαλασσίων Ζωνών μας» είπε ο πρωθυπουργός και προσέθεσε: «χρειάστηκαν 15 χρόνια διαπραγματεύσεων για να καταλήξουμε σε μία συμφωνία σύμφωνη με το Διεθνές Δίκαιο, με την οποία αναγνωρίζονται όλα τα δικαιώματα των νησιών μας στις Θαλάσσιες Ζώνες τους».\n«Θερμή» ήταν η πρώτη αντίδραση της Τουρκίας στη συμφωνία.\nΑυτή η συμφωνία, πρόκειται, ουσιαστικά, για «συνέχεια» του ταξιδιού του κ. Δένδια, τον Ιούνιο, τότε που υπήρξε μεγάλη πρόοδος για τη συμφωνία σχετικά με την ΑΟΖ. Οι συνομιλίες και οι προοπτικές να καταλήξουν σε συμφωνία θεωρούνταν ιδιαίτερα σημαντικές και ενόψει της επανέναρξης του διαλόγου με την Τουρκία και αυτό έγινε πραγματικότητα.\nΣκοπός της ελληνικής πλευράς να ακυρωθεί στην πράξη το τουρκολιβυκό μνημόνιο και τη συμφωνία που υπογράφηκε μεταξύ του Φαγιέζ αλ Σάρατζ και του Ρετζέπ Ταγίπ Ερντογάν.\nΗ συμφωνία ανάμεσα σε Ελλάδα και Αίγυπτο έρχεται, μάλιστα, ως συνέχεια της συμφωνίας μεταξύ Ελλάδας και Ιταλίας με την οποία ρυθμίστηκε μια εκκρεμότητα 43 ετών με την υπογραφή οριοθέτησης θαλασσίων ζωνών και δη αποκλειστικής οικονομικής ζώνης (ΑΟΖ) ανάμεσα στις δύο χώρες. Πρακτικά, στις 9 Ιουνίου υπεγράφη η επέκταση της συμφωνίας για την υφαλοκρηπίδα του 1977, στη θαλάσσια στήλη ύδατος από τον βυθό έως την επιφάνεια του Ιονίου πελάγους.\nΥπενθυμίζεται ότι τον περασμένο Ιανουάριο υπεγράφη η συμφωνία Ελλάδας, Κύπρου, Ισραήλ για τον αγωγό φυσικού αερίου EastMed, βάζοντας ένα ακόμα «μπλόκο» στην Τουρκία.\nΤο γεγονός ότι μία κακή συμφωνία με την Αίγυπτο θα προσθέσει νέα όπλα στη φαρέτρα της Τουρκίας προβληματίζει τον Αλέξη Τσίπρα.\nΟι διαπραγματεύσεις για ΑΟΖ με την Αίγυπτο «σαφώς πρέπει να εντατικοποιηθούν με σκοπό την συμφωνία», τονίζει ο Αλέξης Τσίπρας στο β’ μέρος της συνέντευξής του στο «iEidiseis», το οποίο στο σύνολο του δημοσιεύεται αύριο Παρασκευή (7/8).\n«Συνεπώς», υποστηρίζει ο Αλέξης Τσίπρας, «θα ήταν αυτοκαταστροφικό να αποδεχθούμε περιορισμένη επήρεια της Κρήτης που είναι το μεγαλύτερο νησί της Ελλάδας». Σημειώνει επιπλέον ότι «ασφαλώς δεν μπορούμε να δεχθούμε την αυθαίρετη θέση που κατέθεσε στον ΟΗΕ η Τουρκία, ότι από τον 28ο και πέρα δεν μπορεί να υπάρξει οριοθέτηση. Πρέπει να υπάρξει οριοθέτηση με την Αίγυπτο λαμβάνοντας υπόψιν όλη τη Ρόδο και όχι τη μισή».


Δημοτική Κοινότητα Μελίκης | Ιστότοπος Δημοτικής Κοινότητας Μελίκης\nΗ επιτροπή του Μελικιώτικου Καρναβαλιού 2020 ευχαριστεί όλους τους συντελεστές της επιτυχούς διοργάνωσης των εκδηλώσεων που έγιναν στα πλαίσια του Μελικιώτικου Καρναβαλιού, έως και την έκδοση της Κοινής Υπουργικής Απόφασης για την ματαίωση των καρναβαλικών εκδηλώσεων σε όλη την χώρα και συγκεκριμένα ευχαριστεί:\nΤις Χορωδίες Μελίκης και τις Χοράρχες τους, Κατερίνα Σωτηρίου και Νατάσα Μοσχοπούλου\nTην χορωδία Πλατέος.\nΤην χορωδία Ν. Ευκαρπίας “ΟΥΣΑΚ”\nΤην χορωδία Συλλόγου “ΠΡΟΜΗΘΕΑΣ “ Βέροιας\nΤον κ. Δημήτρη Ερατεινό\nΤην κ. Ελευθερία Παπαγεωργίου\nΤον ΓΑΣ Μελίκης.\nΑΓΡΟΚΤΗΜΑ ΚΑΡΑΝΙΚΑ ΕΠΕ\nΚΑΦΕ ΚΡΕΠΑ “ΠΑΜΕ ΠΛΑΤΕΙΑ”\nΚΕΝΤΡΟ ΔΙΑ ΒΙΟΥ ΜΑΘΗΣΗΣ “ΘΕΟΧΑΡΟΠΟΥΛΟΣ”\nΑντιπρόσωπος Καρδάκος Θωμάς\nΜΑΛΙΟΓΛΟΥ ΙΩΑΝΝΗΣ – ΣΥΝΕΡΓΕΙΟ ΦΟΡΤΗΓΩΝ ΚΑΙ ΜΗΧΑΝΗΜΑΤΩΝ\nΜΠΕΛΑΣ – ΕΛΛΗΝΙΚΗ ΓΑΛΑΚΤΟΚΟΜΙΑ ΒΕΡΜΙΟΥ\nORCA PUMPS – ΚΑΤΑΣΚΕΥΗ – ΕΜΠΟΡΙΟ – ΕΠΙΣΚΕΥΗ ΥΠΟΒΡΥΧΙΩΝ ΑΝΤΛΙΩΝ\nΠΑΠΑΕΜΜΑΝΟΥΗΛ ΒΑΣΙΛΕΙΟΣ ΚΑI ΣΙΑ ΟΕ-ΒΕΝΖΙΝΑΔΙΚΟ AEGEAN\nΤην Κ.Ε.Δ.Α. και τον Πρόεδρό της, κ.Μανώλη Σταυρή\nΤον Αντιδήμαρχο Δημοτικής Ενότητας Μελίκης,κ. Νικόλαο Σαρακατσιάνο\nΤον Αντιδήμαρχο Δ/νσης Τεχνικών Υπηρεσιών κ. Κωνσταντίνο Βενιόπουλο\nΤην Πρόεδρο της Κοινότητας Μελίκης, κ. Βασιλική Καραγκιόζογλου\nΤον Λαογραφικό Όμιλο Μελίκης και Περιχώρων και τον Πρόεδρό του, κ.Θωμά Μαντζολόπουλο.\nΕπίσης, όλους τους εθελοντές που συνέβαλαν στις εκδηλώσεις που έγιναν, στα πλαίσια του Μελικιώτικου Καρναβαλιού.\nΗ Επιτροπή Μελικιώτικου Καρναβαλιού 2020\nΣας ενημερώνουμε ότι την Πέμπτη 5 Δεκεμβρίου 2019 αρχίζει στη Μελίκη\nτο πρόγραμμα ΔΩΡΕΑΝ εκγύμνασης «Άθληση για όλους», που συντονίζει η Κοινωφελής Επιχείρηση του Δήμου Αλεξάνδρειας,σε συνεργασία με τις κατά τόπους Κοινότητες.\nΔευτέρα – Τρίτη – Πέμπτη, από τις 11:30 π.μ. ως τις 12:30 μ.μ\nΥπεύθυνη Γυμνάστρια: Όλγα Μαστοροτάσιου.\nΗ Πρόεδρος της Κοινότητας Μελίκης\nΗ Κοινότητα Μελίκης σας προσκαλεί\nσε μια όμορφη μουσική εκδήλωση\nγια το άναμμα του Χριστουγεννιάτικου Δέντρου.\nΤην Παρασκευή 13 Δεκεμβρίου 2019, στις 8 μ.μ., στην Κοινότητα Μελίκης.\nH Παιδική Χορωδία Μελίκης.\nΔΩΡΕΑΝ ΘΕΡΙΝΟ ΕΡΓΑΣΤΗΡΙ ΠΑΡΑΜΥΘΙΟΥ ΣΤΗ ΜΕΛΙΚΗ\nΗ Δημοτική Κοινότητα Μελίκης σε συνεργασία με την εκπαιδευτικό Τσιμοπούλου Ματίνα διοργανώνει:\n«Θερινό Εργαστήρι Παραμυθιού»\nκαλώντας και προκαλώντας τους/τις μικρούς μας φίλους/φίλες να ταξιδέψουν πέρα μακριά, στην Παραμυθοχώρα, να ταράξουν τα μέχρι τώρα ήρεμα νερά της μυθοπλασίας και να δημιουργήσουν\nτα δικά τους πρωτότυπα παραμύθια με γνώμονα την ατελεύτητη φαντασία και τα βαθιά κρυμμένα μυστικά μαγικών Παραμυθοκαρτών που κυκλοφορούν από τις εκδόσεις Κίτρινο Πατίνι.\nΗ Ματίνα Τσιμοπούλου είναι εκπαιδευτικός. Κατά τις προπτυχιακές σπουδές της στο Π.Τ.Δ.Ε. του Α.Π.Θ. εξειδικεύτηκε στις νέες διδακτικές της λογοτεχνίας και έχει υλοποιήσει φιλαναγνωστικές δράσεις για παιδιά σε σχολεία και βιβλιοθήκες. Είναι απόφοιτος του μεταπτυχιακού προγράμματος σπουδών «Επιστήμες της Αγωγής» του Π.Τ.Δ.Ε Α.Π.Θ και κατόπιν εργάστηκε σε ερευνητικό πρόγραμμα του ΕΛΚΕ Α.Π.Θ. σχετικό με την διδακτική. Έχει σχεδιάσει και διδάξει το ειδικό «μάθημα» Δημιουργική Γραφή στο Κολέγιο Ανατόλια στη Θεσσαλονίκη. Ακόμα, έχει επιμορφωθεί στην Ιατρική Σχολή Αθηνών επί της Ειδικής Αγωγής και Εκπαίδευσης Ατόμων με Αναπηρία και Ειδικές Εκπαιδευτικές Ανάγκες.\nΑπό τις εκδόσεις Φαρφουλάς κυκλοφορεί η πρώτη της ποιητική συλλογή, ενώ άρθρα, ποιήματα και μεταφράσεις της φιλοξενούνται σε πολλά έντυπα και μη λογοτεχνικά και πολιτικά περιοδικά.\nΕκδόσεις «Κίτρινο Πατίνι» (www.kitrinopatini.gr)\nΤο Κίτρινο Πατίνι δεν είναι απλώς ένα νέο εκδοτικό εγχείρημα. Είναι ένα μαγικό όχημα! Προορισμός του η δημιουργία πρωτότυπων εκδόσεων, τεκμηριωμένων και προσιτών σε όλους. Εκδόσεων που απευθύνονται στα παιδιά και τους γονείς, αλλά θα αποτελέσουν επίσης ένα πολύτιμο εργαλείο στα χέρια εκπαιδευτικών και άλλων ειδικών στις ανάγκες της παιδικής ηλικίας.\nΧώρος Διεξαγωγής: Αίθουσα Εκδηλώσεων Κοινότητας (Πρώην Δημαρχείο Μελίκης)\nΗμερομηνίες εργαστηρίων: 4,5 και 6 Ιουλίου 2019\nΤηλ. Επικοινωνίας – Εγγραφών: από 20/6 6932419335 (Αλέξανδρος Ακριτίδης)\nαπό 26/6 6981063851 (Ματίνα Τσιμοπούλου)\nΗ εγγραφή τηλεφωνικά είναι απαραίτητη καθώς θα δημιουργηθούν μικρά τμήματα (6 ατόμων) με ηλικιακή κατάταξη.\nΚατόπιν εγγραφής, θα ενημερωθείτε τηλεφωνικά για την ακριβή ημέρα και ώρα.\nΤα εργαστήρια θα έχουν διάρκεια 2 ωρών.\nΑρχίζει στη Μελίκη το πρόγραμμα ΔΩΡΕΑΝ εκγύμνασης «Άθληση για όλους», Τρίτη 22/01\nΣας ενημερώνουμε ότι την Τρίτη 22 Ιανουαρίου 2019 αρχίζει στη Μελίκη το πρόγραμμα ΔΩΡΕΑΝ εκγύμνασης «Άθληση για όλους», που συντονίζει η Κοινωφελής Επιχείρηση του Δήμου Αλεξάνδρειας, σε συνεργασία με τις κατά τόπους Κοινότητες.\nΔεκ. 10 2018\nΔιακοπή νερού στη Μελίκη, την Τρίτη 11 Δεκεμβρίου, από τις 8:30 το πρωί\nΤην Τρίτη 11 Δεκεμβρίου 2018, από τις 8:30 το πρωί ως τις 12:00 το μεσημέρι θα πραγματοποιηθεί διακοπή νερού στη Μελίκη από την ΔΕΥΑΑΛ, λόγω επιβεβλημένης αποκατάστασης βλάβης σε πυροσβεστικό κρουνό.\nΔΩΡΕΑΝ ΤΕΣΤ ΠΑΠ στο Περιφερειακό Ιατρείο Μελίκης, την Δευτέρα 10 Δεκεμβρίου 2018\nτην Δευτέρα 10 Δεκεμβρίου 2018, από τις 9 το πρωί.\nEκδήλωση για το άναμμα του Χριστουγεννιάτικου Δέντρου στη Μελίκη, 15 Δεκεμβρίου 2018\nΗ Δημοτική Κοινότητα Μελίκης σας προσκαλεί


Εσείς τι δώρο θα κάνετε στον/στην αγαπημένη σας τα Χριστούγεννα & μέχρι που θα φτάνατε...? — Travellers For Life\nΕσείς τι δώρο θα κάνετε στον/στην αγαπημένη σας τα Χριστούγεννα & μέχρι που θα φτάνατε…?\nDecember 20, 2018 October 19, 2019\nΟι Travellers for Life (Γιάννης & Μαρία) σας μεταφέρουν τη δική τους εμπειρία και σας προτείνουν ιδέες και πως να πάρετε την τελική απόφαση για το δώρο που θα επιλέξετε.\nΉταν αρχές Μαϊου όταν η Μαρία κατάλαβε ότι λόγω μεγάλης απόστασης της εργασίας της από το σπίτι της έπρεπε τελικά να πάρει το πρώτο της αμάξι. Μετά από αρκετό καιρό και πολύ ψάξιμο μαζί με τον Γιάννη κάπου στις αρχές Σεπτεμβρίου εκεί που έψαχνε ένα μικρό αμάξι για μέσα στην πόλη κατάλαβε ότι δεν ήταν εύκολη η επιλογή αξιόπιστου μεταχειρισμένου και άρχισε να τα παρατάει! Από την άλλη, ο Γιάννης όμως είχε αρχίσει και κατέστρωνε ένα σχέδιο που ήξερε ότι δεν θα ήταν εύκολο και ίσως να μην μπορούσε να υλοποιηθεί! Αυτό δεν είναι άλλο από το να της κάνει δώρο ένα αμάξι για τις μετακινήσεις της που το ήθελε πραγματικά και το είχε ανάγκη για την καθημερινότητα τας.\nΚαι κάπως έτσι μετά από σχεδόν 3 μήνες δυσκολίας, σχεδιασμού, βοήθειας, και συντονισμού κατάφερε να το πετύχει. Σε αυτό το σημείο θα ήταν παράλειψη να μην αναφερθούμε και στα 15 ρολά χριστουγεννιάτικου περιτυλίγματος που χρειάστηκαν για το αμπαλάζ του αυτοκινήτου που καθώς τα αγόραζε ο Γιάννης τον κοίταγαν περιέργα οι υπόλοιποι πελάτες του καταστήματος! 😁\nΚαι επειδή 1 εικόνα ίσον 1000 λέξεις δείτε το παρακάτω βίντεο που περιέχει το δώρο Χριστουγέννων της Μαρίας.\nΑφού πήρατε μια γεύση από το δικό μας δώρο τώρα ας βοηθήσουμε και εσάς να πάρετε την σωστή απόφαση.\nΔεν είναι απαραίτητο να είναι τόσο μεγάλο ή πανάκριβο, σημασία έχει να το κάνουμε από αγάπη και από καρδιάς! Βρείτε τι έχει ανάγκη ο σύντροφoς σας και επιλέξτε ανάλογα με τo budget που διαθέτετε τι θα του άρεσε!\nΤις περισσότερες φορές τα μη υλικά αγαθά είναι και τα καλύτερα δώρα. Μπορείτε να δωρίσετε μια εμπειρία ή μια απόδραση και να του/της κάνετε έκπληξη.\nΟι μικρές πινελιές κάνουν την διαφορά!\nΑφού επιλέξετε πιο είναι το καλύτερο δώρο φέτος τις γιορτές για τον/την αγαπημένη σας εμείς θα σας παροτρύνουμε να του βάλετε τις κατάλληλες πινελιές!\n– Στολίστε το με έναν τρόπο που θα δείχνει την αγάπη σας. Βάλτε όλη τη φαντασία σας, πάρ’τε τα εργαλεία που θα χρειαστείτε (κόλλες,χαρτί,αυτοκόλλητα κλπ) και κάντε το δώρο σας να φαίνεται πιο προσωπικό.\n– Δημιουργήστε του/της αγωνία! Κρύψτε το δώρο σε 2-3 κουτιά ή βάλτε κάτω απ΄το δέντρο ένα μικρό δωράκι συμβολικό και το πραγματικό να είναι κάπου αλλού!\n– Τέλος πείτε ”σ’ αγαπώ” & αγκαλιάστε τον σύντροφο σας γιατί το πραγματικό δώρο στις γιορτές είναι ότι είστε καλά και έχετε δίπλα σας ανθρώπους που σας αγαπάνε!\n6 σωστές κινήσεις για να κάνεις επιτέλους το ταξίδι που ονειρεύεσαι\nΜαίναλο, ένα στολίδι της Πελοποννήσου μόλις 170χλμ από την Αθήνα


ΕΚΔΡΟΜΕΣ | 2ο Γυμνάσιο Μεγάρων | Σελίδα 3\nΕΚΔΡΟΜΗ ΣΤΗΝ ΠΑΧΗ\nΕκμεταλλευόμενοι τον καλό καιρό και αναζητώντας μια μικρή ανάπαυλα στην περίοδο των διαγωνισμάτων που διανύουμε, αποφασίσαμε την Πέμπτη 19 Νοεμβρίου να πραγματοποιήσουμε περίπατο στην Πάχη Μεγάρων.\nΞεκινήσαμε πεζή για την Πάχη στις 08.30 π.μ.\nΗ βόλτα στην παραλία, η χαλαρή διάθεση και η συζήτηση, μας έδωσαν την ενέργεια και τη δύναμη που χρειαζόμαστε για να ολοκλήρωσουμε το πρώτο τρίμηνο.\nΜΟΝΟΗΜΕΡΗ ΕΚΔΡΟΜΗ ΣΤΟ ΝΑΥΠΛΙΟ\nΤην Παρασκευή 24 Απριλίου πραγματοποιήσαμε τη μονοήμερη εκδρομή της χρονιάς με προορισμό το Ναύπλιο.\nΑναχωρήσαμε από τα Μέγαρα στις 08. 30 το πρωί.\nΦτάσαμε κατά τις 10.00 π.μ στο Παλαμήδι όπου και ξεναγηθήκαμε.\nΕπισκεφθήκαμε τον Ναό του Αγίου Σπυρίδωνα όπου δολοφονήθηκε ο πρώτος κυβερνήτης της χώρας ο Ιωάννης Καποδίστριας. Επισκεφθήκαμε το αρχαιολογικό μουσείο και περπατήσαμε στα όμορφα στενά της παλιάς πόλης.\nΑναχωρήσαμε στις 18.30 το απόγευμα και φτάσαμε στα Μέγαρα περίπου στις 20.00 μ.μ.\nΤην Πέμπτη 26 Μαρτίου 2015 πραγματοποιήσαμε προγραμματισμένη εκδρομή με λεωφορείο στην Ελευσίνα.\nΕπισκεφτήκαμε τον αρχαιολογικό χώρο και έπειτα κατηφορίσαμε προς την παραλία για βόλτα και ξεκούραση.\nΣτην εκδρομή συμμετείχαν οι μαθητές της πρώτης και της δευτέρας τάξης, καθώς και οι μαθητές της τρίτης τάξης που δεν συμμετείχαν στην τριήμερη εκδρομή στη Θεσσαλονίκη.\nΣτις 15 Ιανουαρίου 2015, ημέρα Πέμπτη και μετά την κακοκαιρία των προηγούμενων ημερών, το λαμπρό πρωινό μας γέννησε την ιδέα ενός περιπάτου στην Πάχη Μεγάρων. Οι μαθητές ανταποκρίθηκαν με ενθουσιασμό και ξεκινήσαμε τον περίπατό μας. Η βόλτα στην παραλία και ο καλός καιρός ήταν αναζωογονητικά και μας έδωσαν την απαραίτητη ενέργεια για να ολοκληρώσουμε το δεύτερο τρίμηνο.\nΕΚΔΡΟΜΗ ΣΤΟ ΠΑΡΚΟ «ΑΝΤΩΝΗΣ ΤΡΙΤΣΗΣ»\nΣτις 16 Δεκεμβρίου 2014, ημέρα Τρίτη, πραγματοποιήσαμε προγραμματισμένη εκπαιδευτική εκδρομή με πούλμαν στο πάρκο περιβαλλοντικής ευαισθητοποίησης «Αντώνης Τρίτσης» στο Ίλιον. Μας δόθηκε η δυνατότητα για πεζοπορία, περιήγηση στη φύση, παιχνίδι, χαλάρωση και συζήτηση. Μια μικρή ευχάριστη ανάπαυλα μετά την ολοκλήρωση του πρώτου τριμήνου.


Newsorama: ΟΑΣΑ: Προσαρμογές στα δρομολόγια λόγω του δακτυλίου\nNewsorama > Ελλάδα > ΟΑΣΑ: Προσαρμογές στα δρομολόγια λόγω του δακτυλίου\n7 Ζάππειο — Άνω Πατήσια (ΚΥΚΛΙΚΗ)\n21 Νίκαια — Π. Ράλλη — Ομόνοια (ΚΥΚΛΙΚΗ)\n054 Περισσός -Λαμπρινή — Ομόνοια (ΚΥΚΛΙΚΗ)\n242 Στ. Κατεχάκη — Πολυτεχνειούπολη (ΚΥΚΛΙΚΗ) Σχολ.\n250 Πανεπιστημιούπολη — Στ. Ευαγγελισμού (ΚΥΚΛΙΚΗ) Σχολ.\n732 Ίλιον — Αγ. Φανούριος — Ακαδημία (ΚΥΚΛΙΚΗ)\n608 Γαλάτσι — Ζωγράφου\n550 Π. Φάληρο — Κηφισιά